**Malunnarunnaarsaaneq aamma pinerliiniarnermik aningaasalersuineq**

**pitsaaliorniarlugit iliuusissat pillugit inatsisip Kalaallit Nunaannut**

**atuutilerneranut peqqussut (malunnarunnaarsaaneq pillugu inatsit)**

UAGUT MARGRETHE AAPPAAT, Guutip saamaassineratigut Danmarkip Dronningia, nalunaarpugut: Malunnarunnaarsaaneq aamma pinerliiniarnermik aningaasalersuineq pitsaaliorniarlugit iliuusissat pillugit inatsimmi nr. 651-imi, juunip 8-anni 2017-imeersumi, § 85-imi malillugu, inatsit nr. 1547, decembarip 19-ianni 2017-imeersumi, § 16, imm. 3, ingerlatsivinnik aningaasalersuisarnermi inatsimmit, aningaasalersuisarnikkut niuerfiit pillugit inatsimmi, aningaasalersusarnermik piginneqatigiiffiit il.il. inatsimmi inatsisinilu assigiinngitsuni allani (Aningaasalersuisarnermi maleruaqqusat isumaqatigiinniutaasimasut, sulisitsisut angalasartut soraarnerussutisianik katersaqarnissamik attassiinnarnissamillu pisinnaatitaaffeqarnerat, killiffiit tunngavigalugit aaqqissuussinerit kingunerinik allannguissutit atuutilernerat aamma PRIIP-mik aaqqissuussineq, aningaasalersuinermi sulllisivinnik pingaarutilinnik (SIFI) il.il.) aamma aaqqissukkamik toqqartuineq, aamma nalunarunnaarsaaneq pillugit inatsimmi nr. 1535, decembarip 18-ianni 2018-imi, § 3-mi, allannguinermi (Malunnarunnaarsaanermik inatsisinik sukaternerit) aalajangiunneqarpoq, malunnarunnaarsaanermik aamma pinerliiniarnermut aningaasalersuisanermik pitsaaliuilluni iliuusissat pillugit inatsit Kalaalit Nunaannut atuutilisissasoq imatut oqaasertaqarluni:

Kapitali 1

*Atuuffissai aamma oqaasertaasa nassuiarneri il.il.*

**§ 1.**Inatsit manna atuutissaaq sullissivinni inunnilu makkunani:

1. Aningaaserivinni.
2. Realkredimik sullissivinnit.
3. Ingerlatsivinni Aningaasaanik Niuffateqarfinni.
4. Ingerlatsivinni Inuunermut Sillimmasiisarfinni aamma soraarnerussutisianik inissiisarfinni tamatigoortut.
5. Ileqqaakkanik Ingerlatsivinni.
6. Aningaasanik qarasaasiakkut ingerlaartitanik atuutsitsisut aamma niuffateqartut akiliuteqartarneq pillugu inatsimmi ilassut 1, nr. 1 malillugu.
7. Silimmasersuisarnermi niuffateqartut, inuunernik sillimasiinerit suliarigaangamikkik imaluunniit sillimasiinerit allat aningaasalersuinermut attuumassuteqartut.
8. Sullissiviit inuillu allat inuussutissarsiutiminni ilanngussaq 1-imi ataatsimik arlalinnilluunniit suliaqartartut ilanngussaq 1-imi ataatsimik arlalinnilunniit suliaqartartut, taamaattoq tak. imm. 4.
9. Ingerlatsiviit nunanit allaneersut immikkoortortaat, siammaterisui aamma nunami maani sulisitaat nr. 1-imi 7-imut, 10-mut aamma 11-mut tunngasunik suliaqartut.
10. Aningaasalersuineri ingerlatsinermi ingerlatsiviit aamma allatut aningaasalersuinermik nunami maani aqutsisut sullissivii niuernianut toqqaannartumik attuumassutillit.
11. UCITS aamma allatut aningaasalersuinermi aningaasaateqarfiit, ingerlatsiviit tamakku niuernianut toqqaanartumik atuumassuteqarpata.
12. (Kalaallit Nunaanni atuutissanngilaq)
13. (Kalaallit Nunaanni atuutissanngilaq)
14. Advokatit,
	1. ikiorsiinermik suliaqaraangamik siunnersuinikkut imaluunniit sulllitatik sinnerlugit akiliuteqarnernik suliaqaraangamik makkununnga tunngasunik
		1. illuutinik imaluunniit ingerlatsivinnik pisineq tunisinerlu,

sullitap aningaasaataanik, pappiaraataanik nalilinnik imalunniit pigisanik allanik aqutsineq,

* + 1. aningaaserivimmi kontonik imaluunniit pappiranik nalilinnik toqqartaatinik aammaaneq aqutsinerluunniit,
		2. ingerlatsivinnut aallaqqaasiutissanik, ingerlatsinermut siulersuinermulluunnit atugassanik, imaluunniit pissarsiorneq imaluunniit
		3. ingerlatsivinnik, aningaasaateqarfinnik il.il pilersitsineq, ingerlatsineq imaluunniit siulersuineq, imaluunniit
	1. sullissaq sinnerlugu taaassumaluunniit akiligassaanik aningaasanik akiliussineq imaluunniit illuutimut tunngasunik akiliussineq.
1. Kukkunersuiusut aamma ingerlatsiviit kukkunersiuisut kukkunersuisarneq pillugu inatsit malillugu akuerisaasut.
2. (Kalaallit Nunaanni atuutissanngilaq)
3. Ingerlatsiviit aamma inuit allatigut inuit assigiinnik susassaqartut nr. 14-imiit 15-imut assigiimmik tunniussaqartut taaneqartut, tassunga ilagitillugit kukkunersiuisut kukkunersuisarneq pillugu inatsit malillugu akuerisaanngitsut, akileraartarnermi siunnersortit aamma naatsorsuuserisut avataannersut.
4. (Kalaallit Nunaanni atuutissanngilaq)
5. (Kalaallit Nunaanni atuutissanngilaq)
6. Pinnguaatitigut niuerfiit, taamaattoq tak. imm. 5.
7. Danmarks Nationalbank, sullissivinnik nr, 1-imi taaneqartut assiginginik ingerlatsisimappat.

*Imm.*2. § 5 atuutissaaq inuussutissarsiutilinnut imm. 1-imi pineqartuunngitsunut.

*Imm.* 3. § 6 atuutissaaq ingerlatsivinnut aamma inunnut suliaminnut atatillugu inunnut tamanut aningaasanik aallussisunut aningaasanillu tunniussuisunut, tassunga ilagitillugit inuit aamma ingerlatsiviit suliaat tassaasut nunat assigiinngitsut aningaasaannut aningaasanik oorinillu taarsiisitsisarneq.

*Imm.*4. Finanstilsynet-ip ingerlatsivinnut aamma inunnut imm. 1-imi, nr. 8-mi, 19-imilu pineqartinut malittarissassanik aalajangersaasinnaavoq inatsit tamakkiisunik ilaannamigullunniit ingerlatsivinnut aamma inunnut aningaasanik ingerlatsinermik taamaallaatt killilimmik suliaqartartunut atuutissanngitsoq.

*Imm.* 5. Justitsministerip aamma skatteministerip susassaqarfimmi iluani Namminersorlutillu Oqartussat isumaqatigiinniarfigereerlugit, inatsisip tamakkiisumik ilaannamigullunniit pinnguaatitigut niuerfinnut atuutissanngitsoq aalajangersarsinnaavai, taamaattoq kasinonunuunngitsoq, nalilerneqarpat aningaasanik peqquserluutinik malunnarunnaarsaaneq pinerliiniarnermut aningaasalersuineq taamaallaat killilimmik navianarsinnaasoq.

*Nassuiaatit*

**§ 2.** Inatsimmi matumani makku imatut paasineqassapput:

1. Ulluinnarni siulersuineq: Inuit inuup inatsisitigut pisinaatitaasup ulluinnarni ingerlatsineranut akisassaasut, tassunga ilagitillugit ingerlatsineq, kaaviiaartitat nammassisallu allat.
2. Aningaasanik akiliisitsineq: Aningaasanik nuussineq tassani pineqarlutik aningaasaatit tigoriaannaat imaluunniit aningaasaatitigut pigisat nalillit allat.
3. Niueqat: Pisisarnikkut pissuseqatigiinneq ingerlatsivimmit imaluunniit inummit inatsisikkut pineqartumit pilersinneqartoq piffissami pilersitsiviusumi atangaatsiarsinnaasutut ilimagineqartoq, aamma pisisartumut pisisartutut kontimik pilersitsisinnaasoq, pisisup inissiivigisinnaasaanik, aningassanik akiliivigisinnaasanik suliassanillu allanik, tassunga ilagitillugit siunnersuinikkut suliassat.
4. Allaffigeqatigiinnikut attaveqatigiineq:
	1. Aningaasatigut sullissivimmi suliatigut aningaasatigut sullissivimmit (allakkatigut ingerlatsitsisoq) aningaasatigut sulissivimmut allamut (saaffigisaq), tassunga ilagitillugu kontomik ingerlaavartumik imaluunnniit akiligassanut kontomik, aamma sullississutinik allanik atulersitsineq, soorlu akiliisinaassutsimik aqutsineq, nunat akornanni akiliutinik ingerlatitsisarneq il.il.
	2. Ingerlatsiviup § 1, imm. 1, nr. 1-imiit 11-mut imaluunnit 19-imut atasup (allakkatigut ingerlatsisoq) ingerlatsivimmut allamut § 1, imm. 1, nr. 1-miit 11-mut imaluunnit 19-imut (saaffigisaq), tassani tunniuneqartarlutik akilersuutit, tassunga ilatigillugit attaveqanerit, pappiaranik nalilinnik akiliineq imaluunnit pigisanik nuussinerit.
5. Pisisartunut pissuseqarneq: Pisisartumut imaluunniit pisisumik ataasiarluni akiliisitsinermi, tassunga ilagitillugu pinnguaatinik neqeroornermut atatillugu, pisisartumut pissuseqarneq.
6. Inuk naalakkersuinermut akuusunut qanittuuneq: Inuup naalakkersuinermut akuusup katissimallugu aappaa, nalunaarsukkamik aapparisaa, najugaqataa imaluunnnit angajoqqaavi aamma qitornai taakkualu katissimanikkut aappaat, nalunaarsukaamik aapparisaat najugaqataallu.
7. Naalakkersuinikkut akuusumut qanittumik suleqat: Inuk inuusoq ingerlatsivimmik piviusumik imaluunnit allatut inatsisitigut pisinnaatitaanikkut pisussaatitaanikkullu allamik arlalinnillunnit inunnik naalakkersuinikut akuusunik peqateqarluni piginnittusoq:
	1. Inuk inuusoq ingerlatsivimmik piginnittuiusoq, inatsisitigut pisinnaatitaanikkut ataatsimoorussinikkut naalakkersuinikkut akuusumut qanittumik niuernikkut attuumassutilik.
	2. Inuk inuusoq ingerlatsivimmik litra a-mi taaneqartumik inummut ataatsimut arlalinnullunniit naalakkersuinikkut akuusumut qanittumik niuernikkut attuumassutilik .
	3. Inuk inuusoq kisermaatut ingerlatsivimmik imaluunnit allatut inatsisitigut pisinnaatitaanikkut pisussaatitaanikkullu piginnittoq, ilisimaneqartumik pilersinneqarsimasumik naalakkersuinikkut akuusumut iluaqusiisussatut.
8. Inuk naalakkersuinermut akuusoq: Inuk inuusoq pisortani suliffinnik ingerlatsisoq ingerlatitseqataasorluunnit:
	1. Naalagaaffimmi pisortaq, naalaakkersuisuni pisortaq, naalakkersuisup tullersortaa imaluunnit naalakkersuisumut ikiorti.
	2. Inatsisartunut ilaasortaq imaluunniit maanna inatsisiliortuusunut assingusunut ilaasortaq.
	3. Naalakkersuinikkut partiip siulersuisuinut ilaasortaq.
	4. Højesteretimi eqqartuussisoq, inatsisiliornikkut eqqartuussisunut ilaasortaq pisuni immikkut ittuni.
	5. Kukkunersuisarnermi eqqartuussisuni aamma qitiusumik aningaaserivimmi siuttunut qullernut ilaasortaq.
	6. Ambassabør, naalaaffimmut sinniisuusoq aamma sakkutooqarnemi naalakkatut qaffasissumik inissisimasoq.
	7. Ingerlatsiviup naalagaaffimmit pigineqartup pisortaqarfiani, aqutsisuini imaluunnit nakkutillisuinut ilaasortaq.
	8. Nunat tamalaat akornanni suleqatigiiffimmi pisortaq, pisortap tullia aamma siulersunut imaluunnit taakkununnga assingusunut atuuffinnut ilaasortaq.
9. Piginnittuiusoq: Inuk inuusoq, ataaseq arlallilluunniit, tamatigut piginnittuusoq imaluunnit pisisumik aqutsisuusoq, imaluunnit inummik inunnilluunnit allanik, akilersuinermikkut ingerlatsinermikullu:
	1. Piginneqatigiffimmi, ingerlatsivimmi, peqatigiffimmi il.il. tamakkiisumik inuk ataaseq arlallillunniit inuusut toqqaannartumik toqqaannangitsumilluunniit piginneqataasutut piginneqataassutinik taasisinnaanermullunniit pisinnaatitaassutinik naammattunik, imaluunniit allatigut atortunik ikiorserlutik aqutsisinnaasut, taamatumani pinnagit piginneqatigiiffinnik piginnittut piginneqataassutaat nakkutigineqartumik niuffatigineqartartut niuffaffinnilu allani EU-mit peqqussutit malillugit paasisitsissuusanermi pisussaatitaasut imaluunniit nunani tamalaani atortussaasut assinginik.
	2. Ulluinnarni siulersuineq, litra a-mi inummik kinaassusersinnittoqarsimanngippat, imaluunniit tamatumani qularnartoqartinneqarpat, inuk ataaseq arlallilluunniit kinaassusersineqarsimasut taakkuunersut imaluunnit piginnituiunersut.
	3. Eqqartuussisutigut ingerlatsinermi inuk ataaseq arlallinnulluniit, tassunga ilagitillugit aningaasaateqarfiit assigisaaluunniit, tamatigut toqqaannartumik toqqaannangitsumillunniit aqutsisuunngitsutut imaluunniit arlaatigut piginnittuunermi assingusunik piginnaatitaasut, makku ilanngullugit:
		1. Siulersuisut
		2. Inuit immikut piginnaatitat imaluunnit, inuit ataasiakkaat pineqarpata, agguaassinerni iluaquserneqartartut, suli kikkuuneri nalunartut, inuit ataatsimoortut, soqutigisaqartut eqqartuussinikkut aaqqissuinissamik pilersitsinissamik imaluunniit taama ingerlatsisut.
		3. Tunngaviliisoq, ingerlatsisoq aamma illersuisoq, taamaattoqarsimappat.
10. Akiliineq: Iliuuseq ataaseq arlallillunnit, tamatumani pigisat nalillit akiliutigineqartarlutik imaluunniit nunneqartarlutik.
11. Aningaasanik ingerlatsivik imaqangitsoq: Sullissivik ingerlatsiviusoq § 1, imm. 1, nr. 1-imiit 11-mut aamma 19 assigalugit, nunami angerlarsimaffimmini piviunngitsoq, nunamit pineqartumit siunnersorneqaranilu pisortaqartinneqanngitsoq, aamma aningaasalersuinermi piginneqataaffittut nakkutigineqartunut ilaanngitsoq.
12. (Kalaallit Nunaanni atuutissanngilaq)

**§ 3.** Inatsimmi matumani peqquserlulluni aningaaasanik malunnarunnaarsaaneq imatut paasineqassaaq:

1. Tunngaveqanngitsumik nammineq imaluunniit allat peqatigalugit aningaasatigut iluanaarutinik, imaluunniit pissarsiassanik inatsisinik unioqqutitsinikkut pineqaatissiissutaasinnaasunik pinnanneq imaluunniit pissarsineq.
2. Aningaasatigut iluanaarutit imaluunnit inatsisinik unioqqutitsinikkut pillaatissiissutaasinnaasunik pissarsiat eqqunngitsuliornikkut isertorlugit, tigummillugit, angallallugit, pigiunnaarsinnaanissannut ikiuulluni imaluunniit arlaatigut kingornatigut pigiuaannalerniarlugit iliuuseqarluni.
3. Taamatut iliornissamut misiliinerit imaluunnit suleqataanerit.

*Imm.* 2. Imm. 1-imut aamma ilaapput inatsisinik unioqqutitsilluni iliuutsini iluanaarutit imaluunnit pissarsiat pilerfii.

 **§ 4.** Naalliutitsinermik aningaasalersuinermi inatsimmi matumani paasineqassapput naalliutsitsinermi aningaasalersuinermi iliuutsit Kalaalit Nunaanni pinerluttulerinermik inatsimmi § 30-imi nassuiarneqarnerattulli pineqartut.

*Tigoriaannarnik inerteqquteqarneq*

**§ 5.** Inuuttissarsiortut, § 1, imm. 1-imi pineqnngitsut, tigusisinnaanngillat akiliutinik tigoriaannaarnik 50.000 kr-nik imaluunniit taakku sipporlugit, apeqqutaatinnagu akiliineq ataatsimoortuuppat arlittullunnit kittaarlugit pippat, taakku imminnut attuumasuuppata.

*Aningaasat salloqittaatit*

**§ 6** Sullissiviit imaluunnit inuit, sulinerminut atatillugu aningaasanik pappiaranik oorinillu aallussinermik suliaqartut akiliisitsisartullu, inunnut sullissivinnullu, taakkua suliarigaangaassuk aningassat pappiarat oorillu nunat allat aningaasaannik taarserlugit, pisussaffigaat aningaasat oorillu nalunngikkaangamikkik pasitsaakkaanamikkillu peqquserluutaasut peertassallugit. Aningaasat pappiarat oorillu peerneqartut imm.1 malillugu pinasuartumik politiiinut tunniunneqassapput.

*Imm.*2. (Kalaallit Nunaani atuutissangilaq)

Kapitali 2

*Navianassutsimik nalilinneq aamma navianassutsimik aqutsineq*

**§ 7.** Sullissiviit aamma inuit inatsimmi matumani pineqartut suussusersissavaat nalilerlugulu navianassuseq sulliviup imaluunniit inuup peqquserluutinik malunnarunnaarsaaneranit atornerlunneqarsinaanerat imaluunniit pinerliiniarnermut aningaasaliinermut atorneqarsinnaanerat. Navianassutsimik naliliineq ingerlanneqassaaq sullissiviup imaluunnit inuup niuernermi ilusiliineratigut ilagissallugulu naviassutsimut pissutaasut nalilernerat, taakku attuumaassuteqarmata pisisartunut, nioqqutinut, kiffartuussissutinut. aamma akilersuutinut kiisalu tunniussuinermi aqqusaartukkanut imaluunniit nunanut nunarsuulluunniit ilaanut, niuffaannikkut ingerlatsiviit ingerlannerini. Navianaatinik naliliineq uppernarsaaserneqartariaqarpoq ingerlaavartumillu nalimmassartarlugu.

*Imm.* 2 Ulluinnarni aqutsisut § 1, imm. 1 nr. 1-imit 8-mut, 10, 11 aamma 19 malinnittuussasut toqqassavaat atorfilik piginnaatitaasoq § 8, imm. 2, § 18, imm. 3 aamma § 19, imm. 1, nr. 3, sullissivik sinnerlugu aalajangiisussatut. Inuk taanna sullissiviup ulluinnarni aqutsisuinut ilaasuusinnaavoq. Inuk taanna sullissivik pillugu naammaginartumik nalunngisaqartariaqarpoq sullisivimmut peqquserlulluni malunaarunnaarsaarniarnermut aamma naalliutsisinermik aningaasalersuinermut navianaatit pilugit navianaatinik eqqugaanemut sunniutaasinnaasunik. Inuk taanna aammattaaq naammaginarluartumik tatiginartuusariaqarpoq pissusilersornermigullu isumaqarfigeqqajaassanani atuuffik taanna isumannaatsumik isumagisinnaanngikkaa.

*Imm.*3. Erhvervsministerip aamma skatteministerip oqartussaaffimmik iluanni aalajangersarsinnaavaat imm. 1-imi piumasaqaatinit allatut aaqqiisinnaaneq. Erhvervsministerip aalajangersarsinnaavai imm. 1-imi piumasaqaatinit allatut aaqqiisinnaarit advokatinut tunngasuni, tak. § 1, imm. 1, nr. 14. Erhversmnisterip malittarisassat erseqqinnerusut aalajangersarsinnaavai imm. 2-mi piumasaqaatinit allatut aaqqiinernut.

**§ 8.** Sullissiviit aamma inuit inatsimmit tamatumannga pineqartut naammaginartunmik allassimasutigut politikkeqartariaqarput, iliuusissaqarlutik nakkutillisoqarlutillu nakkutiginnittunik navianaatinut aqqutsinermik, pisisartunut tunngasunik nalunngisanik iliuusissanik, misissuinermut, nalunaarsuinermut aamma ilisimatitsinissamut pisussaaffeqarlutik, paasissutissanik katersaateqarlutik, sulisunik sulisut immikkut malittarisinnaallugit aamma suliffiup iluani nakkutigisinnaallugit sukumiisumik pinaveersimatitsiniarluni, peqquserlulluni malunnaarunaarsaanermut naalliutsitsinermullu aningaasalersuinermut navianaatinik killilersuilluni aqutsillunilu. Politikkit, nakkutiginninnerit, suleriaatsillu suliarineqassapput § 7 malillugu naliliinermi suliffeqarfiup angissusaa eqqarsaatigalugu.

 *Imm. 2.* Politikkit, nakkutilliinerit aamma iliussissat imm.1 malillugu suliarneqarsimasut akuerineqassapput inummit § 7, imm. 2-mi toqqarneqartumit.

 *Imm.3.* Sullissivimmi ulluinnarni aqutsisut § 1, imm. 1, nr. 1-imiit 7-imut pineqartut, aamma inasisit allat malillugit pisussaaffeqartut malinninniartumik atuissallutik, toqqassvaat malinninniarnermut akisussaasuusussaq siuttut akornanni, tassuma nakkutigissavaa nalilersorlugulu imm.1 malillugu iliuusissat aaqqissuinerillu aalajangersarneqartartut amigaataasinnaasut iluarsiniarlugit, sukumiisunersut.

 *Imm. 4*. Sullissivinni siulersuisut § 1, imm. 1, nr. 1-imit 7-imut pineqartut, aamma iluminni kukkunersiuisoqartut isumannaassavaat iluminni kukkunersiuinerup nalilissagaa sullissiviup politikkii, iliuusissiaat aamma nakkutilliineri, tak. inatsimmi uani piumasaqaatinut malittarisassanullu tamanna tuunngavigalugu atortuulersitaasunut, aaqqiissunneqartariaqarnersut atuunersullu toqqissisimanartumik.

*Imm.* 5. Sullssiviit pisussaapput, naleqquttutut nalilerneqarpat, toqqaassallutik siulersuisunut ilaasortamik sullissiviup piumasaqaatinik naammassinninnissaanut.

 *Imm. 6.* Sullissiviit inuillu inatsimmit tamatumani pineqartut qularnaassavaat sulisut, tassunga ilanngullugit siuttut, naammattumik ilinniartinneqarsimanersut inatsimmi matumani piumasaqaatit maleruagassallu tassunga atasut aamma paasissutissat illersornissaannut piumasaqaatit pisariaqartut pillugit.

**§ 9.** Piginneqatigiiffit § 8-mi naammattumik allassimasunik paasissutissanik innarlitsaaliuinermik politikkeqassapput aamma politikkit iliuusissallu aallasimasut paasisanut aningaasanik peqquserlulluni malunaarunnaarsaanermut naalliutsitsinermullu aningaasalersuinermut paarlaattagassanik, piginneqatigiiffiup iluani.

 *Imm.* 2. Sullissiviit piginneqatigiinnut ilaasut § 8-mi piumasaqaatit saniatigut naammassiniassavaat piginneqatigiiffiup politikkii iliuusissaalu.

Kapitali 3

*Pisisartunik ilisimanninnissami iliuusissat*

**§ 10.** Sullissiviit aamma inuit inatsimmi matumani pineqartut naammaassissvaat pisisartunik ilisimanninnissamik iliuusissat, tak. §§ 11 – 21, imaakkaangat

1. niueqatitut attaveqarneq pilersinneqarpoq, pisisartup attuumassuteqarneri naleqquttut allanngorarput, aamma piffissani naapertuuttuni,
2. akiliuteqarneq ataaseq naammassivaa ima annertussusilik
	1. ikinnerpaamik 15.000 euronik, akiliuteqarneq ataasiaannarluni arlaleriarlunliluunnit pisimagaluarpat ataatsimoortutut ittunik pisimagaluarpat,
	2. 1.000 eurot sinnerlugit aningaasanik akiliuteqarnermi, akiliuteqarneq ataasiaannarluni arlaleriarluniluunniit ataatsimoortutut ittumi pisimagaluarpat
	3. 500 eurot qaangerlugilluunniit allamiut aningaasaannik taarsiinikkut, tamanna ataasiarluni arlaleriarluni ataatsimoortutut ittumi pisimagaluarpat,
3. pinnguaatinik nuiffateqarnermut atatillugu pinnguarnissamut akiliutit tigugaangamikkik, eqqukkanut akiuliutit akileraangamikkik tamaasaluunniit minnerpaamik 2.000 eurot, akiliineq ataasiaannarluni arlalinnillunniit ataatsimoortutut ittunik pisimagaluarpat
4. aningaasanik peqquserluutinik malunnarunnaarsaanermik imaluunniit pinerliiniarnermik aningaasalersuinermut pasinninneq, apeqqutaatinnagu nr. 2-mi 3-milu piumasarisat naammassineqarsimannginnersut apeqquitaatinnagu, imaluunniit
5. Qularineqarpat pisisup kinaassusianik paasissutissat siusinnerusukkut pissarsiat eqqortuunersut nammannersulluunniit.

**§ 11.** Pisisut pillugit ilisimanninermi iluutsit makkua imaraat:

1. Sullissiviup imaluunnit inuup pissarsiarissavai pisisartup kinaassutsiminik paasissutissaatai.
	1. Pisisoq inuttut nalunaarsimappat, kinaassusianik paasissutissaa ilagissavaat aqqa aaamma cpr. normua assigisaaluunniit, aamma cpr. normoqanngippat. Pineqartoq cpr-normoqanngippat assigisaanilluunniit, kinaassutsimik ilisarnaat tassaassaaq ulloq inunngorfik.
	2. Pisisoq tassaappat inatsisitigut pisinnaatitaasoq pisussaatitaasorlu, kinaassutsimik paasissutissaa tassaassapput ateq aamma cvr-normu assigisaalluunnit, inatsisitigut pisinnaatitaasoq pisussaatitaasorlu cvr-normoqanngippat.
2. Sullissiviup inuulluunnit missussavaa pisisup kinaassutsimi paasissutissartai allagaatit tunngavigalugit, nalunaarsuutit imaluunnit paasissutissat pissarsiffimmit tutsuiginartumit attuumassuteqanngitsumiillu pissarsiat.
3. Sullissiviup imaluunnniit inuup piginnittup imaluunnit piginnituiusut kinaassutsimik paasissutissat pissarsiarissavai naammaginartumillu iliuuseqarluni taanna piginnituiusullunniit kinaassusii uppernarsarnarlugit, taamaalilluni sullissiviup inuullunnit qularnaatsumik nalunngissammagu kina kikkulluunniit piginnituiunersut. Pisisoq tassaappat inatsisitigut pisinnaatitaasoq pisussaatitaasorlu, tamatumani naammaginartumik aaqqissuisoqartariaqarpoq erseqqissarniarlugu inatsisitigut pisinnaatitaasup pisussaatitaasullu piginnittuunermi nakkutiginninnermilu ilusiligaanerat.
4. Sullissiviup imaluunniit inuup nalilissavaa aamma paasissutissat aallernissaq naleqqunnersoq niueqatit siunertaannik aamma qaoq pissuseqartoqarnersoq.
5. Sullissiviit inuillu ingerlaavartumik nakkutigissavaat niueqatitut atuutilersoq. Akiliuteqarnerit niueqammit ingerlanneqartut alapernaarsorneqassapput qularnaaniarlugu sullissiviup imaluunniit inuup pisisumut tunngasunut nalunngisaanut pisisullu niueqateqarnermi pissusianut navianartorsioratarsinnaaneranullu naapertuunnersut, tassunga ilagitillugu pisariaqartumik pissarsiat sumit pisuunersut. Pisisoq pillugu allagaatit, nalunaarsuutit, imaluunniit paasissutissat ingerlaavartumik nutarterneqartassapput.

*Imm.* *2.* Inuup paasititsisimappat nammineq pisisoq sinnerlugu iliuuseqarluni, imaluunniit allatigut qularnarpat inuup imminut sinnerluni iliortoq, sullissiviit aamma inuit aamma inuk taanna kinaassusersissavaat aamma taassuma kinaassusia uppernarsarneqassaaq tutsuiginartumik attuumassuteqartuunngitsumillu. Sullissiviit inuillu aamma qularnaassavaat inuit inuusut aamma inatsisitigut pisinaatitaasut pisussaatitaasullu pisisoq sinnerlugu iliortut taamaaliornissamut piginnaatitaasut, kisiani pineqartoq advokatiuppat nunami maani sulissalluni akuerisaasoq.

 *Imm.3.* Sullissiviit aamma inuit naammassissavaat pisisumut paasissutissatut piumasaqaatit, tak. imm. 1 aamma 2. Taamaattoq pisisumik paasissutissanik iliuutsit naammassineqarsinnaaput navianartorsiorsinnaanermut naliliinikkut. Naliliinermi ilanngunneqassapput paasissutissat niueqatip siunertaanut, annertussusianut, pissusissanik malitsinermut aamma qanoq sivisutigissutsimut tunngasut. Nalilinermi annikinnerpaaffittut ilanngunneqassapput pissutsit ilaasut 2-mi 3-milu takuneqarsinnaasut.

*Imm.* *4.* Sulliviup imaluunniit inuup oqartussaasumut pineqartup inatsimmik malinninnermut nakkutiginnittumut uppernarsarsinnaassavaa inatsisinik malinninnini, pisisumut ilisimasaqarneq naammattuusoq peqquserluutinik malunnarunnaarsaanermik pinerliiniarnermillu aningaasalersuisinnaanermik navianaatip eqqumaffigineqarnerani.

**§ 12.** Sullissiviit inuunermi soraarnerussutisianillu sillimasiutinik niuffateqartut, § 11-mi piumasaqaatit saniatigut pissarsiarissavaat sillimasiinermut uppernarsaammut tunngasumik salliutitaasup aqqa. Pineqarpat inuk ateqanngitsoq imaluunniit inut arlallit, paasissutissanik naammattunik pissarsiniartoqassaaq piffissami akiliuteqarfiusussami kina imaluunniit kikkut salliutitaanersut.

*Imm.* *2.* Kina imaluunniit kikkut salliutitaasut kinaassusiini paasissutissat uppernarsarneqassapput allagaatit, nalunaarsuutit imaluunnit paasissutissat tutsuiginartumit attuumassuteqanngitsuusumillu pissarsiaralugit, sillimmasiinermi uppernasaat naapertorlugu akiliuteqarnissaq pitinnagu.

**§ 13.** Pisisunut iliuutsinut ataasiaannarnut akiliutitaqanngitsumik ikiuinermi, § 11-mi piumasaqaatit navianaateqarnermi naliliinermik aallaveqartumik sanioqqunneqarsinnaapput.

**§ 14.** Sullissivit aamma inuit uppernarsassavaat pisisup piginnittullu imaluunniit piginnituiusup kinaassutsimut paasissutissaataat, niueqammik niueqatigiineq pilersinnagu akiliuteqartinnaguluunniit, taamaattoq tak. imm. 2-mit 4-mut.

*Imm. 2.* Pisisup imaluunniit piginnittup piginnituiusullunnit kinaassutsinik paasissatissaataanik uppernarsaaneq pisinnaavoq imm.1 apeqqutaatinnagu kisianni naammassineqassalluni niueqatigiinerup aallartinnerani, pisariaqarpat sulinermi ingerlaaseq naliginnaasoq unitsinnagu aamma annikitsuinnarmik peqquserlulluni malunarunnaarsaanermut naalliutsinermilluunnit aningaasalersuinermut navianaateqarsimappat. Kinaassutsimik paasissutissanik uppernarsaaneq taamaattoqartillugu naapeqqinnissami siullermi sukkanernerpaamik naammassineqassaaq.

*Imm. 3*. Imm.1 apeqqutaatinnagu sulliviit inuillu pisisumut pappiranik nalilinnik akiliuteqarnissamut pisinaalersitsisunik kontonik, inissiivinnut assigisaannillu pilersitsisinaapput, kinaassutsimik paasissutissanik uppernaateqanngitsunik, taamaattoq tak. § 11, imm.2, nr, 2 aamma nr 3, imm.1, naammaassineqarsinaasunik, piumasaqaatigalugu naleqquttunik isumannaallissaanermi aaqqissuisoqarnissaa isumannaarisumik akiliutit piumasaqaatit naammassitinnagit naammassineqassanngitsut.

*Imm.* *4.* Pisisumut pinnguaatinut kontomik utaqqiissaasumik pilersitsisoqarsinnaavoq, pisisup kinaassutsimut paasissutissaatai naammaassineqanngikkaluartut. Kinaassutsimik paasissitissanik uppernarsaanerit taama pisoqarnerani sapinngisamik naammassineqassapput kingusinnerpaamillu pisisup nalunaarneraniit ullut 30-t qaangiutsinnagit.

*Imm.* 5. § 11, imm. 1, nr. 1-imiit 4-mut aamma imm. 2 aamma 3, naammassineqarsinnaanngippata niueqatitut pilersitaq unitsinneqassaaq imaluunniit atorunnaarsinneqarluni, aamma ingerlaqqittumik akiliuteqarnerit naammassineqassanngillat. Peqatigitillugu misissorneqassaaq § 26 malillugu nalunaarutiginnittoqassanersoq misissorneqassaaq.

*Imm.6.* Imm. 5 advokatinut atuutissanngilaq, taakkua aalajangersarpassuk sullitap inatsisitigut inissismanera imaluunniit taanna eqqartuussivimmi suliami illersorpassuk imaluunniit sinniisuuffigippassuk, tassunga ilagitillugu siunnersorpassuk suliassaq aallarnisaqqullugu pinaveersaaqqulluguluunniit. Inuit sullissiviillu § 1, imm. 1, nr. 14-imiit 15-imut, advokatip imm. 1-mi taaneqartutut ikiorneratigut, imm. 2-mi piumasaqaammi pinngitsorsinnaapput advokatitut ikiukkamittulli.

**§ 15.** Suliffik inulluunnit paasissutissanik naammangitsunik nutarterneqarsinnaanngitsunillu kapitali manna malillugu pissarsiarineqarsimasunik nalunngisaqarpata, suliffik imaluunnit inuk naammaginartunik aaqqissuissapput peqquserlulluni malunnarunnaarsaanermut aamma pinerliiniarnermik aniingaasalersuinermut navianaatit pinaveersimaniarlugit, taassunga ilagitillugu isumaliutigalugu niueqatigiinneq unitsinneqassanersoq, tak. § 14, imm. 5.

**§ 16.** Niueqatigiinermik pilersitsinnginermi imaluunniit inunnut inuusunut ataasikkaanik akiliuteqarnermi suliffiit inuillu inatsimmi matumani pineqartut pisisoq inuit pillugit paasissutissat suliarinerannut malittarisassani atuuttunik paasititsivigissavaat, pinaveersimaniarlugu peqquserlulluni malunnarunaarsaaneq aamma pinerliiniarnermik aningaasalersuineq.

*Imm.* *2.* Inunnut tunngasuni paasissutissat pissarsiarineqarsimasut inatsisit maleruaqqusallu tamatumuuna atulersinneqarsimasut suliarineqassapput taamaallaat peqquserlulluni malunaarunnaarsaaneq naalliutitsinermullu aningaasalersuineq pinaveersimatinniarlugit. Inuit pillugit paasissutissanik tamakkuninnga siunertanut allanut suliarinninneq, tassunga ilagitillugu niuenermit siunertaqartumik, pisassanngillat.

*Piumasaqaatit sukanganerusut*

**§ 17.** Sullissiviit inuillu inatsimmi matumani pineqartut §§ 11-mi aamma 12-imi piumasaqaatit saniatigut naamaassissavaat pisisartunik ilisimanittuunermi iliuutsit sukanganerusut, tamatumani nalilerneqassalluni peqquserluutinik malunnarunnaarsaanermi imaluunniit pinerliiniarnermut aningaalersuinermi navialisinnaaneq annertunerusoq. Sulliviup aamma inuup naliliinermi isiginiassavai annertunerusumik navialisinnaanermut pissutsit, inatsimmi ilanngussaq 3-mi takuneqarsinnaasoq, aamma annertunerusumik navialisinnaanermut pissutsit naleqqussorineqarsinnaasut.

*Imm. 2.* Sullissiviit inuillu pisisartunik ilisimanninermik iliuutsit sukanganerusut naammassissavaat, pisisartut nunami Europa-Kommissionip nunanik nalunaarsuutaani nalunaarneqarsimasumi, tamatumani nalilerneqartarlutik peqquserluutinik malunnarunnaarsaanermut imaluunniit pinerliiniarnermik kapitali manna malillugu aningaasalersuinermut annertusisamik navianaateqartoq, taamaattoq tak. imm. 3.

*Imm.* *3.* Imm. 2-mi piumasaqaat navialisinnaanermik naliliineq tunngavigalugu pinngitsoorneqarsinaavoq immikkoortortamut imaluunniit amerlanerussuteqarluni piginnittuuffiusumi inatsisitigut pisinnaatitaasumi pisussaasumillu piginneqatigiiffittut pigisami, tamatumani inatsisitigut pisinnaatitaasoq pilersinneqarsimasoq EU-mi imaluunnit EØS-nunatut taagorneqartumi, piumasaqaateqarfigineqartumillu Europaparlamentip aamma Rådet-ip peqqussutaannik 2015/849/EU maajip 20anni 2015-imeersumit aningaasarsiornikkut aaqqissussinermik atuinermi pinaveersimatsisutut iliuutsit aningaasanik peqquserlulluni malunarunnaarsaanermik naalliutsitsinermillu aningaasalersuinermik pinaveersimatisiniarluni iliuutsini, aamma immikkortortap imaluunniit amerlanerussuteqartumik piginneqataassutilinnit sullissivimmi iluaquserneqartoq imaluunniit iluaquserneqartut, ak. § 9, imm. 2.

**§ 18.** Sullissiviit inuillu inatsimmi matumani pineqartut iliuuseqassapput aalajangersarniarlugu pisisoq, pisisup piginnituia, iluaquserneqartoq inuunermik sillimmasiinermik allagartakkut imaluunniit iluaquserneqartup piginnittuia politikikkut akuusoq, tak. § 2, nr. 8, imaluunniit qanittumik qanigisaasoq imaluunnit politikikkut akuusumut qanittumik suleqataasoq, tak. § 2, nr. 6 aamma 7.

*Imm.* 2. Pisisoq inuuppat imm. 1-imi pineqartoq suliffik imaluunnit inuk naleqquttunik iliuuseqassaaq aalajangersarniarlu aningaasat pigisallu niueqammut imaluunniit akiliummut atasut suminngaaneernerat aalajangerniarlugu.

*Imm.* 3. Inummik imm. 1-imi pineqartumik niueqateqarnermi piletsitsineq aamma ingerlatitseqqinneq akuerineqassaaq inummit § 7, imm. 2 malillugu toqqarneqartumit.

*Imm. 4.* Inummik politikikkut akuusumik, politikkikkut akuusumut qanitamik imalluunniit suleqammik niueqatigisamik sukanganerusumik alapernaarsuineq ingerlanneqassaaq, tak. § 2, nr. 8, tak. § 2, nr. 6 aamma 7.

*Imm. 5.* Iluaquserneqartoq imaluunniit iluaquserneqartup sillimmassiissutip allagartaa malillugu piginnittuiusoq imm. 1-imi pineqartoq, sulliviup inuullunniit navianaammik naliliinikkut qularnaassavaat sillimmaserneqarnermut tunngasut qularnaaveerneqassasut, aamma inuk § 7, imm. 2-mi toqqarneqarsimasoq ilisimatinneqassasoq akiliuteqarneq pissasoq sillimmaasiinermut uppernarsaat naapertorlugu aamma allagartamik tamakkiisumik ilaannakuusumilluunnit nuussinermi.

*Imm.* 6. Inuk politikikkut akuusoq atuuffimmi tassamani atuukkunnaarpat suliffeqarfiit inuillu qaammatit ikinnerpaamik 12-t kingorna nalilissavaat, inuk peqquserlulluni malunnarunnaarsaanissamut pinerliiniarnermillu aningaasalersuinissamut annertusisamik navianaateqarnersoq, pisisartumillu nalunngisaqanermi iliuutsit sakkortusisat atorlugit, tak. § 17, imm.1. inuup peqquserlulluni malunaarunaarsaanermut imaluunniit naalliutsitsinermik aningasalersuinermut annertusisamik navianaateqanngitsutut nalilerneqarnissaata tungaanut.

*Imm.*7. Erhvervsministerip suliaralugillu tamanut nalunaarutigissavai inuit § 2, nr. 8-mi pineqartut aqqi.

*Imm.* 8. Erhvervsministerip aalajangersarsinnaavai malittarisassat erseqqinnerusut imm. 7-mi nalunaarsukkat pillugit, tassunga ilagitillugit nalunaarsuinermi, tamanut nalunaarutiginninnermi il.il. malittarisassat.

**§ 19.** Nunanit Den Europæiske Unionip avataani, Unionip taassuma aningaaserinikkut isumaqatigiissuteqarfigisimanngisaani, akissuteqartartunik killissanik qaangiisumik allakkatigut allaffigeqatigiittarnerup atulinnginerani, allaqatiginnittartup pisisartunik nalunngisaqanerup saniatigut § 11 naapertorlugu pisussaaffigaa naammattunik paasissutissanik pissarsiniassaaq akissuteqartartumut tunngasunik, tamatumani akissuteqartartup sullivia

1. piunersoq, aamma nalilissagaa paasissutissanit tamanit pissarsiarineqarsinnaasunit akissuteqartartup tutsuiginassusaa aamma nunami pineqartumi akissuteqartartumik nakkutilliinermi pitsaassuseq,
2. naammaattumik paasissutissarsissaaq qularnaarniarlugu akissuteqartartoq nakkutilllinermi iliuuseqartartoq nunap pineqartup peqquserlulluni malunnarunnaarsaanermut aamma pinerliiniarnermik aningaasalersuinermut akiuiniarnermut malittarisassanik malinnittuunersoq.
3. inummit § 7, imm. 2 malilligu allaffigeqatigisakkamik pilersitsinermi akuersissummik pissarsissalluni, aamma
4. allaqatigisartakkap akissuteqartartullu inatsimmi matumani malittarisassaanik naammassinilluni akisussaaffini uppernarsassallugu.

*Imm. 2.* Allaffeqatigisartakkap pisisartua toqqaannartumik periarfissaqarpat aningaasanik allaffigeqatigisartakattap kontoani inissisimasumik atuissalluni, allaffigeqatigisartakkap qularnaassavaa akissuteqartartup pisisartunik nalunngisaqarnermut iliuutsit nammassissagai, aamma akissuteqartartup pisisartunik nalunngisaqarnermi paasissutissat allaffigeqatigineqartartup noqqaaneratigut tunniutissagai.

**§ 20.** Suliffeqarfiit aamma inut inatsimmi pineqartut aningaaserivittut ingerlassamik imaqanngitsumik allaffigeqatiginnissanatillu ingerlatsissanngillat.

*Imm. 2.* Suliffit aamma inuit inatsimmi pineqatut naammaginartunmik aaqqissuissapput pinaveersimatinniarlugu suliffinnik tamanut ammasunik paasissutissanik peqartunik akissuteqartartutut attavigisap kontoa atorlugu aningaaserivittut ingerlatsivinnik imaqanngitsunik atuisunik.

##

### *Piumasaqaatit qasukkakkat*

**§ 21.** Sullissiviit inuillu inatsimi pineqartut §§ 11-mi 12-milu piumasaqaatinut tungatillugu naammassisinnaavaat pisisartunik ilisimanninnermik iliuusissat qasukkakkat imaattoqartillugu peqquserlulluni malunnaarunnaarsaanermik naalliutsitsinermullu aningaasalersuinermik killilimmik navianaateqartoqartillugu. Suliffiit inuillu qularnaatsumik paasissavaat niueqatigisaq imaluunniit akiliuteqarneq kinguneqartoq annikinnerusumik navianaateqarnermik, pisisartunik ilisimanninnermik iliuutsit qasukkakkat naammassilersinnagit. Navianaatinik naliliinermi sullissiviup imaluunniit inuup appasissumik navianaatinut pissutsit, takuneqarsinnaasut inatsimmut ilaliussaq 2-mi, isiginiassavai, aamma appasissumik navianaatinut pissutsit naleqqussorineqarsinnaasut.

*Imm.*2. Finanstilsynet malittarisassani aalajangersaasinnaasoq, pisisartunik ilisimaninnermik iliuutsini piumasaqaatit aalajangersimaasut §§ 10-miit 21-mut atussanngitsut akiliutinik elektroniskiusunik atortitsisunut suliaqarfinni naliliivigineqartuni peqquserlulluni malunnarunaarsaanermut aamma pinerliiniarnermik aningaasalersuinermut killilimmik navianaateqarsinaasutut nalilerneqartoq.

Kapitali 4

*Pingajuusumit ikiorserneqarneq*

**§ 22.** Sullissiviit aamma inuit inatsimmi matumani pineqartut pingajuusumut paasissutissanik pissarsiorneq §§ 11, imm. 1 nr. 1-imiit 4 malillugit, ingerlatissinnaavaat paasissutissat atugassanngortinneqarpata ukunannga:

1. Sullissivik imaluunniit inuk § 1, imm. 1-imi pineqartoq, sullissivik assingusoq imaluunniit inuk pilersinneqartoq EU-mi imaluunniit EØS-imi nunamit imaluunniit sullissivik imaluunniit inuk nunani allani, piumasaqaatinik pisussaatitaasup peqquserlulluni malunnarunaarsaanermi aamma pinerliiniarnermik aningaalersuinermik akiuiniartutut, Europaparlamentip aamma Rådet-ip peqqussutaannut 2015/849/EU
2. maajip 20-anni 2015-imeersumik aningaasaqarnikkut aaqqissukkanut aningaasanik peqquserluutinik malunnarunnaarsaanermik imaluunniit pinerliiniarnermik aningaasalersuinermik pinaveersaartisiniarluni iliuussissat piumasaqaatitut assingusunik, aamma sullissivik imaluunniit inuk oqartussaasunit nakkutigineqartoq, imaluunniit
3. sullissiviit aamma inuit nr. 1 aamma 2-mi pineqartut suleqatigiiffianni kattuffianniluunnit, taanna peqquserlullunilu malunnarunnaarsaanermik aamma pinerliiniarnermik aningaasalersuinermut akiuinianermut piumasaqaatinik piumasaqarfiusumut, Europaparlamentip aamma Rådet-ip peqqussutaannut 2015/849/EU maajip 20-anni 2015-imeersumik aningaasaqarnikkut aaqqissukkanut aningaasanik peqquserluutinik malunnarunnaarsaanermik imaluunniit pinerliiniarnermik aningaasalersuinermik pinaveersaartisiniarluni iliuussissat piumasaqaatitut assingusunik, aamma suleqatigiiffimmut kattuffimmulluunniit ilaasortaq oqartussaasunit nakkutigineqartoq.

*Imm. 2.* Sullissiviit aamma inuit inatsimmi matumani pineqartut inummit pingajuusumik paasissutissanik naammattumik pissarsiniassapput tunngaviusussanik taassuma pisisartunik ilisimaninnermi iliuusissat aamma paasissutissanik piumasaqaatinik pisisartunik ilisimanninnissamut suleriaatsinut paasissutissanillu paarsinermut, Europaparlamentip aamma Rådet-ip peqqussutaannut 2015/849/EU maajip 20-anni 2015-imeersumik aningaasaqarnikkut aaqqissukkanut aningaasanik peqquserluutinik malunnarunnaarsaanermik imaluunniit pinerliiniarnermik aningaasalersuinermi pinaveersaartitsiniarluni iliuussissat piumasaqaatinut malinnittunik.

*Imm. 3.* Sullissiviit inuillu inatsimmi matumani pineqartut qularnaassavaat inuup pingajuusoq sullissivimmit imaluunnit inunnut qinnuigineqarnermigut pinasuartumik pisisartoq kinaluunnit piginnituiusoq pillugu kinaassutsimik aamma nakkutilliinermit paasissutissanik aamma upernarsaatinik naleqquttunik allanik nassiussissalluni imminut pisussaatissasoq.

*Imm.* *4.* Imm. 1-imit 2-mut apeqqutaatinnagit sullissivik inulluunnit pineqartoq/-tut akisussaapput inatsit manna malillugu pisussaaffinnik malinnissallutik.

*Imm. 5.* Imm. 1 inummut pingajuusumut atuutissanngilaq nunani Europa-Kommissionip nunanut nalunaarsorsimasaani allassimasunut taakkunani naliliineqarmat peqquserluutinik malunnarunnaarsaanermut pinerliiniarnermullu aningaasalersuinermut qaffasissumik navianaateqartoq. Taamaattoq tamanna atuutinngilaq immikkortortanut aamma amerlanerussuteqartuni pigineqartutut ingerlatsivinnut nunani imm. 1-imi taaneqartuni, sullissivinnut pisussaaffiusunut nunani EU-mi imalunnniit EØS-imi pilersinneqartuni, immikkoortortat amerlanerussuteqartunillu pigineqartutut ingerlatsiviit piginneqatigiiffiup politikkii iliuusissallu tamakkisumik § 9, imm.2 malippatigik.

**§ 23.** Sullissiviit inatsimmi matumani pineqartut piginneqatigiiffimmut ilaasut, piginneqatigiffimmi sullissivimmut allamut § 11, imm. 1, nr. 1-imiit 4-mut piumasaqaatit naammasseqqullugit, piginneqatigiiffiup pisisartunik ilisimanninnermik iliuutsit, paasissutissat tigumiarnissaannik malittarisassat ingerlataalu Europaparlamentip aamma Rådet-ip aningaarsarsiornermi ilusiliinerit peqquserluutinik malunnarunnaarsaanermut imaluunniit pinerliiniarnermik aningaasalersuinermut atorneqannginissaannik iliuutsit pillugit peqqussutaani 2015/849/EU maajip 20-anni 2015-imeersumi piumasaqaatit malillugit, piginneqatigiffiullu ingerlatsinerani piumasaqaatit malitsinneqarnerat oqartussaasunit nakkutigineqarpat.

**§ 24.** Sullissiviit aamma inuit inatsimmi matumani pineqartut toqqarsinnaavaat isumaqatigiissuteqarnikkut suliassat allanut imissutigissallugit, taakkua inatsit taanna malillugu tamakku suliarissagaat, imitsisumut. Taamaakkaluartoq tamatumani piumasaqaataavoq sulllissiviit inuillu taakkua imissummik suliaqarnissamik isumaqatigiissuteqannginerminni qularnaassagat imitsisoq suliamik pisariaqartumik piginnaaneqarlunilu naammaginartumik naammassinnissinnaasoq, aamma imitsisoq suliap ingerlannissaanut naammaginartunik akuersissuteqartoq.

*Imm.2*. Sullissiviup aamma inuup isumaqatigiissutip atuunnerani ingerlaavartumik nakkutigissavaa imitsisup suliassat isumaqatigissutit malillugit ingerlakkai.

*Imm.3.* Inummik piginnaatitsissumik pigisaqartussamik toqqaanissamik pisussaaffik, tak. § 7, imm. 2 imm. 1 malillugu imissutigineqarsinnaanngilaq.

*Imm.4.* Iminneq pigaluarpalluunniit suliffik inullunniit imitsisoq akisussaavoq inatsit malillugu pisussaaffimmi malittarinissaannut.

Kapitali 5

*Misissuinissamik, nalunaarsuinermik,*

###### *ilisimatitsinissamik aamma paaqqutarinninnissamik pisussaaffik*

**§ 25.**Sullissiviit inuilu inatsimmi matumani pineqartut misissussavaat akiliutinut tamarmik qitiperiusut imaanaanngitsumillu annertuunik akiliutit aamma akiliuteqariaatsit immikkut ittut, aningaaserinermi inatsisitigullunniit siunertamikkut erseqqinngitsut, aalajangersarniarlugu pasilliuteqarnissamut tunngavissaqarnersoq ilimanaateqarnersoq, aamma pineqartut peqquserluutinik malunnarunnaarsaanermut pinerliiniarnermulluunnit aningaasalersuinermut attaveqarnersut ataveqarsimanersulluunniit. Sullissviit aamma inuit, naleqquffiini, pisisartumik nakkutilliisassapput aalajangersarniarlugu akiliutit imaluunniit ingerlassat pasinartuunersut.

*Imm.2.* Misissuinermi inernerusut nalunaarsorneqassapput aamma paaqqutarineqassapput, tak. § 30.

*Imm. 3.* Inuk nalunaarsorneqarsimasoq pisinnaatitaanngilaq inuttut paasissutissanik imm. 1-imi 2-milu suliarineqartunik suliarineqartussanillunniit namminerminut tunngasunik takunninnissamut.

**§ 26.** Sullissiviit aamma inuit ingerlaannartumik Kalaallit Nunaanni Aningaasanik peqquserluutinik malunnarunnaarsaasarnermut allattoqarfik ilisimatissavaat, sullissivik imaluunniit inuup nalunngisaqarunik pasinartuni ilimaginaateqartunillu akiliineq, atortorisat imaluunnit iliuuseq peqquserlulluni malunaarunaarsaarnermut naalliutsitsinermuilu aningaasalersuinermut tunngasuusoq taamaassimasorluunniit. Taamatut ippoq pisisup akiliuteqarnianerani imaluunniit pisisuusinnaasumut saffiginninnerani akiliuteqarnissamik ingerlatsinissamiluunnit kissaateqartoq.

*Imm.2.* Imm. 1-imi taaneqartumik pasillernermi Advokatsamfundet-imut ilaasortat Advokatsamfunet-ip allattoqarfia ilisimatissinaavaat, imm.1 malillugu ilisimatitsisariaqassanermik naliliinerup kingorna, pinasuartumik kukkunersioneqanngitsumillu Aningaasanik peqquserluutinik malunnarunnaarsaasarnermut allattoqarfimmut kalerriutigineqassaaq.

*Imm.*3. Sullissiviit inuillu pinaveersaassapput akiliutinik naammassinnissallutik, imm. 1 malillugu kalerriuteqarserlugu, nalunngisaqarunik, pasisaqarunik imaluunniit ilimagikannersinnaagunikku akiliuteqarneq peqquseelulluni malunnarunnaarsaanermut attuumassuteqartoq, aamma akiliut naammassereersmanngitsoq. Imm. 2 malillugu akiliuteqarniarneq unitsikkallarneqassaaq, Aningaasanik peqquserluutinik malunnarunnaarsaasarnermut allattoqarfimmut nalunaarutigitinnagu kalerriut piviusumik nalileereernikkut ingerlateqqinneqassanngitsoq nalilerpagu. Akiliinermik naammassinninneq avaqqunneqarsinnaanngippat, imaluunniit sullissiviup inuuulluunniit nalilerpagu pinngitsoornerup misissuineq akornusissagaa, taarsiullugu kalerriut ingerlaannartumik tunniunneqassaaq naammassinninerusoq kingornatigut.

*Imm.* *4.* Sullissiviit aamma inuit akliutinik naammassinninnissamik pinaveersaassapput, imm. 1 malillugu kalerriineq pereersimatinnagu aamma Aningaasanik peqquserluutinik malunnarunnaarsaasarnermut allattoqarfimmit akuerineqarserlutik, ilisimannippata pasilliummik imaluunniit ilimagisinnaappassuk akiliineq tunngassuteqartoq naalliutitsinermik aningaasalersuinermik. Aningaasanik peqquserluutinik malunnarunnaarsaasarnermut allattoqarfiup sapinngisamik pilertornerpaamik aamma kingusinnerpaamik aningaaserivimmut saaffginnissinnanermut ullormi periarfissami siullermi kalerriummik tigusereersimassaaq, arsaarinninnermik pisoqassanersoq.

*Imm.* 5. Inuk nalunaarsimasoq pisinnaatitaanngilaq inunnut paasisstissanik allagaatinik namminerminut tunngasunik imm. 1 aamma 2 malillugu suliarineqartunik suliarineqalersunilluunniit takunninnissamut.

*Imm.*6. Finanstilsynetip Aningaasanik peqquserluutinik malunnarunnaarsaasarnermut allattoqarfimmut kalerriuteqarnissami teknik-ikkut naammassinninnissamut malittarisassat erseqqinnerusut aalajangersarsinnaavai, tak. imm. 1.

**§ 27.** § 26-mi sullitaq pillugu paasissutissat imaluunniit sullissamiitpaasissutissat pisat tunngavigalugit ilisimatitsinissamutpisussaaffimmut advokatit ilaatitaanngillat, sullitap imaluunniit illersuisup imaluunniit sinniisuusup imaluunniit eqqartuussivimmi suliamut tunngatillugu inatsisitigut inissisimanera, tassunga ilagitillugu siunnersuineq tunniussisoqassanersoq imaluunniit eqqartuussvimmi suliarineqarnissaq pinngitsoortinniarneqarnersoq. Matumani aamma suliat pineqarput Kalaallit Nunaanni Akileraarusiinernik aalajangiisartunit ingerlanneqartut, aamma voldgiftsret-imi suliat. Ilaatitaannginneq atuuppoq, apeqqutaatinnagu paasissutissat tiguneqarsimanersut, suliap ingerlanneqarnera sioqqullugu imaluunniit ingerlanneqarnerani ilamuunniit kingorna imaluunniit suliaq imaluunniit sullitap inatsisitigut inissisimanerata aalajangersarneqarnerani.

*Imm.* 2. Kukkunersiuisut § 1, imm.1-imi, nr.15-imi taaneqartut, ilaatinneqanngillat § 26 malillugu kalerriuteqarnissamik pisussaaffimmut tunuliaqutaralugit paasissutissat taakkunannga tigusat sullitamilluunniit pissarsiat, sullitaq Akileraarusiinernik aalajangiisartunit sullinneqartoq sinniisuuffigineqarsimappat. Imm.1-imi ilaatitaannginneq atuuppoq eqqartuussinerup nalaani kingornanilu.

*Imm.* 3. Sullissiviit inuillu § 1, imm. 1, nr. 14-miit 15-imut aama 17-imi taaneqartut, ilaatinneqanngillat nalunaarnissamut advokatitulli ikiukkamisut, advokati ikiorunikku eqqartuussut sioqqullugu, naalaani kingornatigullu, tak. imm. 1

*Imm.* 4. Imm.1-imiit 3-mut atuutissanngillat sullissiviup imaluunnit inuup nalunngippagu nalungittussaappagulu sullitaq ikiortissarsiortoq peqquserlulluni malunnarunnaarsaanermi imaluunniit pinerliiniarnermik aningaasalersuinermik siunertaqarnermi.

**§ 28.** Inatsit manna malillugu nakkutillinermi oqartussap imaluunnit akileraartitsisarnermik ingerlatsivik ilisimasaqalersimasoq uppernarsaataasunik peqquserlulluni malunnarunnaarsaarnermut imaluunniit pinerliiniarnermik aningaasalersuinermik, § 26, imm.1-imi, kaleriisussaanermut tunngasumi, oqartussaasut tamanna pillugu Aningaasanik peqquserluutinik malunnarunnaarsaasarnermut allattoqarfik ilisimatissavaa.

**§ 29.** Aningaasanik peqquserluutinik malunnarunnaarsaasarnermut allattoqarfiup, paasiniiaanerit sulianut akeliunngippata, sullissivik kaleriisussaq, inuk imaluunnit oqartussaasoq, § 26,imm. 1 aamma § 28 malillugit kalerriuteqarsimasut, nalunaarfigisinnaavai suliap killiffianik, tassunga ilagitillugit pasilluteqarsimanersoq, inaarutaasumik aalajangiisoqarsimanersoq, imaluunniit suliaq unitsinneqarsimanersoq.

*Imm. 2.* Nalunaarutit imm. 1 malillugu tigusat susassaqanngistunut ingerlateqqineqassanngillat.

**§ 30.** Sullissiviit inuillu inatsimmi matumani pineqartut paasisstissat makku toqqortarissavaat:

1. Paasissutissat kaptali 3-mi piumasaqaatinut tunngatillugit naammassinninnissamut atatillugu pissarsiat, tassunga ilagitillugit kinaassutsimut aamma kinaassutsimut allagartani saqqummiunneqartuni kontonut paasissutissat.
2. Akiliutinik ingerlatsinermut attuumassuteqartunik naammassineqartunik uppernarsaatit aamma nalunaarsuutit, imaluunniit akilinermut ataatsimut tunngassutillit.
3. Allagaatit nalunaarsuutillu § 25, imm.1 aamma 2 malillugu misissuinerni naammassineqarsimasut.

*Imm. 2.* Paasissutissat, allagaatit aamma nalunaarsuutit imm. 1-imi taaneqartut paqqutarineqassapput sivikinnerpaamik ukiuni 5-ini niueqatigiinnerup unitsinneraniit imaluunniit akiliinerup ataatsip naammassineraniit. Inunnut tunngasunik paasissutissat piiarneqassapput niueqatigiinnerup naammassineraniit ukiut taallimat qangiunneranni imalunnniit akiliuteqarnerup ataatsit naammassineraniit, imaassimanngippat inatsimmi allami allatut aalajangiisoqartoq.

### Kapitali 6

*Killissanik qaangiisumik il.il. sullissivik*

**§ 31.** Sullissiviit, EU-mit imaluunniit EØS-imit, nunani allaasuni ingerlatsisut qularnaassavaat sullissiviup pilersinneqarsimasup nunani pineqartumi naalagaaffimi tamatumani peqquserlulluni malunnarunnaarsaanermut pinerliiniarnermillu aningasalersuinermut aalajangersakkat malissagaat.

*Imm.* 2. Sullissiviit nunani EU-mut EØS-imullu atanngitsuni immikkoortortallit imaluunnit amerlanerussuteqarluni piginnittuusunit pigisalinni, taakkunani peqquserlulluni malunnarunnaarsaanermut pinerliiniarnermillu aningaasalersuinermik akiuinianermik piumasaqaatit inatsimmit tamatumannga qasunganerummata, qularnaassavaat immikkoortortat amerlanerussuteqarlunilunniit piginneqataanikkut pigisat qularnaassagaat inatsit manna malillugu piumasarisat aamma paasissutissat illlersugaanissaannik piumasarisat, annertussutsimi naalagaaffimmi, immikkoortortat amerlanerussuteqarlunilu pignnittuunermi pigisat, inatsisiliornermut akerliusuunngitsut.

*Imm.* 3. Naalagaaffimi inatsisiliornerup, EU-mut imaluunniit EØS-imut atanngitsut, akueringippugu inatsimmi matumani piumasaqaatinik naammassinninneq, sullissivik ilassutaasunik aaqqissuinermik aalajangiissaaq qularnaarniarlugu immikkortortaq imaluunnit pigisap peqquserlulluni malunnarunnaarsaanermut pinerliiniarnermillu aningaasalersuinermut navianaat allatut suliariniarlugu. Nunami pineqartumi inatsisiliornerup inatsimmi matumani piumasaqaatit akuersaanngippagu, sullissiviup kalerrissavaa oqartussaasoq, inatsimmik matuminnga atuutsisinermi nakkutilliisoq, tamanna pillugu tak. kapitali 11.

**§ 32.** Piginneqatigiiffimmi sullissiviit piginneqatigiiffimmi sullissivinniik allaanik passissutissanik taartigeqatigissaput, pigisat pasillerneqartut inatsisaatsuliornermi iliuutsitigut pissariarineqarsimasut imaluunnnit naalliutsitsinermik aningaasalersuinermut attuumassuteqartinneqartut, aamma § 26, imm. 1 aamma 2 malilugu kalerriutigineqarsimasut. Sullissiviit piginneqatigiffimmiittut imm. 1 malillugu inunnut tunngasunik paasissutissanik taartigeeqqussanngillat pisariaqartutut piumasarineqartunik naammassinnitut saniatigut.

**§ 33.** (Kalaalt Nunaannut atuutissanngilaq)

**§ 34.** Finanstilsynet malittarisassanik aalajanngersaasinaavoq aaqqissuinernik nunat ilaannut siunertaralugu piumasaqaatit innersuussutilluunniit Financial Task Force-imit naammassineqarnissaannut.

Kapitali 7

*Sulisut*

**§ 35.** Sulllissiviit aamma inut § 1, imm. 1, nr. 5, 8 aamma 11-mi pineqartut aningaasalersuinernut allatut aaqqissugaasunik aingaasaateqarfiit pineqartillugit, aamma nr. 14-15 aamma 18 -20 aaqqissuissapput immikkut, attuumassuteqanngitsutut nammineertutullu aqqutissatut unioqqutitsinernik nalunaarutiginnissinnaangorlugit imaluunnit inatsimmi matuminnga malittarisassanillunnit taanna tunngavigalugu atulersitaasuni unioqqutitseriataarsinnaasunik nalunaarutiginnissinnaanngorlugit.

*Imm.*2. (Kalaallit Nunaannut atuutissanngilaq)

*Imm.*3. Imm. 1 atuutissaaq taamaallaat sullissivinut inunnullu inunnik tallimat sinnerlugit sulisulinnut.

*Imm.* 4. Nakkutilliinermut oqartussaasup immikkut pisuni, nalilerpagu siunertaqanngitsoq aaqqissuussinermik pilersitsinissaq imm. 1-mi pinngitsoortinneqarsinnaavoq.

**§ 36.** Sullissiviit aamma inuit § 1, imm. 1, nr. 5, 8 aamma 11-mi, allaasumik aningaasalersuinermi aningasaateqarfinni, aamma nr. 14-15 aamma 19 – 20, sulisoq iluaqusiinngitsumik pineqartoq imaluunniit iluaqusiinngitsumik kingunissaqartumik, peqquteqartumik sulisup sullissiviup imaluunniit inuup inatsimmik matuminnga malittarisassanillu oqartussaasumut imaluunniit sullissivimmi aaqqissuinertut atuutillersinneqarsimasunik unioqqutisineranik unioqqutitseratarsinaaneranilluunniit.

*Imm.* 2. Sullissiviit inuillu inatsimmi matumani pineqatut sulisoq iluaqusersuutaanngitsutut imaluunniit iluaqusersuutaanngitsumik kingunissalimmik inississanngilaat, sulisup taassuma suliffiup iluani peqquserlulluni malunnarunnaarsaanermik imaluunnniit pinerliiniarnermik aningaasalersuinermik paasilliuteqarsimanera imaluunniit Aningaasanik peqquserluutinik malunnarunnaarsaasarnermut allattoqarfimmut § 26, imm. 1 aamma 2 naapertorlugit kalerriuteqarsimappat.

*Imm.* 3. Sulisut imm. 1 aamma 2-mik unioqqutitsinermik pisinaatitaaffii unioqqutinneqarsimasut taarsiivigineqarsinaapput naligiimmik pinninnermik tunngaviit naapertorlugit. Taarsiissut aalajangersarneqassaaq isigiumallugit sulisup atorfinissinnaanera aamma suliami pisimasut allat.

*Imm.* 4. Imm. 1-3 isumaqatigiissutinik unioqqutinneqarsinaanngilaq sulisumut kingunerluutaasussamik.

Kapitali 8

*Nipangiussissussaatitaaneq aamma akisussaaneq*

**§ 37.** Kalerriutit aamma paasissutissat, sullissiviit aamma inuit inatsit manna pineqarfii inatsisip matuma ajunnginnerusussaq kingunerigaat § 26, imm. 1 aamma 2-mi, aamma § 26, imm. 3 aamma 4 malillugu akilersuinerit unitsinnerisigut, sulissivik imaluunniit inuk, taakkua sulisui imaluunniit siuttui akisussaanermi iluaqusinngilaa. Tassunga tunngasunik paasissutissanik ingerlatsitseqqiineq isigineqarsinaanngilaq nipangiussisussaanermik unioqqutisinertut.

**§ 38.** Sullissiviit aamma inatsimi matumani pineqatut, siuttut, aamma sullissivini taakunani sulisut aamma inuit tamakku aqqutigalugit aamma kukkunersuiusut allalu, sullissivimmut inummuluunnit sulissisisuusut pisussaffeqarput isertuussissallutik § 26, imm. 1 aamma 2 malillugu kalerriummik tunniussisoqarsimappat imaluunniit isumaliutigineqartoq misissuinermik aallartitsinissaq § 25, imm. 1 malillugu.

*Imm. 2.* Paasissutissat § 26, imm. 1 aamma 2 malillugu kalerriisoqarsimasoq, imaluunniit isumaliutigineqartoq misissuiffigineqartoq imaluunniit misissuiffigineqarniartoq § 25, imm. 1 malillugu, saaffiginninnikkut oqartussanut siunertanut suliniaqatigiinnullu inatsisip tamatuma attuunneranik nakkutiginnittumik, imaluunniit inatsisinik atuutsitsinissamut siunertanut.

*Imm.*3. Paasissutissat § 26, imm. 1 aamma 2-mi kalerriinermi tunniussineqartut, imaluunniit tamanna isumaliutigineqarsimasoq, imaluunniit § 25, imm. 1 malillugu misissuisoqartoq misissuisoqassasorlunniit, ingerlateqqinneqarsinaapput piginneqatigiiffimi § 1,imm. 1, nr. 1-11 imaluunnit 19-imi pineqartut sullissiviit akornanni, aamma piginneqatigiffinnut allanut EU-mi imaluunnit EØS-ini nunani angerlarsimaaffeqartunut.

Imm. 4. Sullissiviit imm. 3-mi pineqartut paasissutissanik ingerlatitseqqiisinnaapput § 26, imm. 1 aamma 2 malillugu immikkoortortanut aamma amerlanerussuteqartunik pigittuunikkut piginnittuusut nunani allani pingajuusuni, piumasaqaatigalugu taakkua immikkoortortat amerlanerussuteqarnikkullu piginnittuunikkut piginnittuusut politikkii iliuusissaasasullu malissagaat piumasaqaatit Europaparlamentip aamma Rådet-ip aningaarsarsiornermi ilusiliinerit peqquserluutinik malunnarunnarsaanermut imaluunniit pinerliiniarnermik aningaasalersuinermut atorneqannginissaannik iliuutsit pillugit peqqussutaani 2015/849/EU maajip 20-anni 2015-imeersumi piumasaqaatit malillugit.

*Imm.* 5. Paasissutissat § 26, imm. 1 aamma 2 malillugu kalerriinermi tunniussaqartut, imaluunniit tamanna isumaliutigineqartoq, imaluunniit missuineqartoq misissuineqarnissaalu isumaliutigineqartoq § 25, imm. 1 malillugu, ingerlateqqinneqarsinnaavoq suliffeqarfinnut inunnullu § 1, imm. 1, nr. 14-15-imi pineqartunut, aamma sullissivittut assingusunut angerlarsimaffeqartunut imaluunniit inissisimasunut EU-mi imaluunniit nunani EØS-imi imaluunniit nunatut pingajuusutut ittuni, piumasaqaatini Europaparlamentip aamma Rådet-ip aningaarsarsiornermi ilusiliinerit peqquserluutinik malunnarunnaarsaanermut imaluunniit pinerliiniarnermik aningaasalersuinermut atorneqannginnissaannik iliuutsit pillugit peqqussutaani 2015/849/EU maajip 20-anni 2015-imeersumi piumasaqaatit malillugit, inuusut paasissutissaannik ingerlatitseqqiisut, aamma inuk paasissutissanik ingerlatitsivigineqartoq, ataatsimoorlutik piginnittuusut, ataatsimut siulersugaallutik imaluunniit ataatsimut nakkutigineqartut malittarisassanik peqquserlulluni malunnarunnaarsaanermut aamma pinerliiniarnermik aningaasalersuinermut pinaveersimatitisisuniit.

*Imm.* 6. Paasissutissat § 26, imm. 1 aamma 2 tunniunneqarsimasut imaluunniit taamaalinissamik isumaliuteqarfiusut, imaluunniit § 25, imm. 1 malillugu misissuisoqartoq misissisoqarniartorluunnit, ingerlateqqinneqarsinnaapput sullissivinnut inunnullu § 1, imm. 1, nr. 1-11, 14-15, 19 aamma 21-mi pineqartunut, piumasaqaatigalugit

1. paasissutissat pisisartoq pillugu aamma akiliuteqarneq assingusoq,
2. Paasissutissanik pissarsisoq piumaffigineqarpoq peqquserlulluni malunnarunnaarsaarnermut aamma pinerliiniarnermik aningaasalersuinermik akiuissasoq piumasaqaatini Europaparlamentip aamma Rådet-ip aningaarsarsiornermi ilusiliinerit peqquserluutinik malunnarunnaarsaanermut imaluunniit pinerliiniarnermik aningaasalersuinermut atorneqannginnissaannik iliuutsit pillugit peqqussutaani 2015/849/EU maajip 20-anni 2015-imeersumi piumasaqaatit malillugit,
3. tigusissussaq piumaffigineqarpoq nipangiussisussaanermik aamma kinaassutsimut paasissutissanik illersuissalluni.

*Imm. 7.* (Kalaalit Nunaannut atuutissanngilaq)

*Imm. 8.* Imm. 1-imi nipiussissussaatitaaneq akornutaassanngilaq advokatit kukkunersuisullu akileraarnernermi siunnersuisuusut sullitatik peqqussanngippatigik inatsisinik unioqqutitsinermik.

Kapitali 9

*Aningaasanik nuussisarneq*

**§ 39.** Europaparlamentip aamma Rådet-ip aningaarsarsiornermi ilusiliinerit peqquserluutinik malunnarunnaarsaanermut imaluunniit pinerliiniarnermik aningaasalersuinermut atorneqannginnissaannik iliuutsit pillugit peqqussutaat 2015/849/EU maajip 20-anni 2015-imeersoq, inatsisikkut atuutsinneqalersoq, Kalaallit Nunaanni, Savalimmiuni Danmarkimilu, taakkaluunniit akornanni aningaasanik nuussinernut atuutissanngilaq, niuerutissanik pisinermi sullissinermiluunnit

1. 1.000 EUR-p nalinga sinninngikkaangagu,
2. aningaasanik tigusisup aningaasanik suliaqarnermi isumaginnittua uannga inatsimmi ilaatinneqarpat imaluunniit Danmarkimi Savalimmiunilu malittarisassani ilaatinneqarpat aamma
3. aningaasanik tigusisup isumaginnittua normut atorlugit nalunaarsuinikkut kinaassusersiisinnaappat isumagisami isumaqatigiissuteqarfigisaanik nioqqutinik tunniussinissamut imaluunniit kiffartuussinissamut.

*Imm. 2.* (Kalaallt Nunaannt atuutissanngilaq)

Kapitali 10

### Nunat aningaasaannik taarsisarnermik suliat

**§ 40.** (Kalaallt Nunaannt atuutissanngilaq)

**§ 41.** (Kalaallt Nunaannt atuutissanngilaq)

**§ 42.** (Kalaallt Nunaannt atuutissanngilaq)

**§ 43.** (Kalaallt Nunaannt atuutissanngilaq)

**§ 44.** (Kalaallt Nunaannt atuutissanngilaq)

**§ 45.** (Kalaallt Nunaannt atuutissanngilaq)

**§ 46.** (Kalaallt Nunaannt atuutissanngilaq)

Kapitali 11

*Nakkutillineq il.il.*

##### *Finanstilsynet*

**§ 47.** Finanstilsynetip nakkutigaa sullissiviit inuillu § 1, imm. 1, nr. 1-11 aamma 19-imi pineqartut inatsit, maleruagassat tamatumani atuutilersut aamma inatsisip Kalaallit Nunaannut paasissutissat, aningassanik akiliinermi ilanngullugit nassiunnissaasa maleruarnera.

*Imm.* 2. Finanstilsynetip siulersisui nakkutilliinermut ilaapput imm. 1 malillugu imatut piginnaatitaallutik, soorlu siulersuisut piginaatitaasut aningaasalerinermik inatsimmi, kunngip peqqussutaatigut atuutilersinneqartumi § 345 malillugu.

*Imm.* *3.* (Kalaallit Nunaannut atuutissanngilaq)

*Imm. 4.* (Kalaallit Nunaannut atuutissanngilaq)

 **§ 48.** Sullissiviit aamma inuit § 1, imm. 1, nr. 8-mi pineqartut nalunaarneqassapput Finanstilsynetimi ingerlassat ilanngussaq 1-imi naammassinissaat pillugu.

*Imm.* 2. Finanstilsynetip, imm. 1 malillugu nalunaarineq pinngitsuussavaa sullissiviup qullersaa imaluunniit ulluinnarni siuttui imaluunniit inuk pinerlunnikkut eqqartuunneqarsimappat tunngavissiisumik atorfimmik imaluunniit atuuffimmik atornerluinermut navianaataasumik, tak. 164, imm. 2, Kalaallit Nunaanni pinerluttulerinermik inatsimmi.

*Imm.* 3. Finanstilsynetip aammattaaq sullissivik nalunaanngitsoorsinnaavaa, imaassimappat sullissivik pinerlunnikkut eqqartuunneqarsimasoq, tunngavissiisumik nalunaariniissamut atornerluisinnaanermut navianaateqalersumik, tak. § 164, imm. 2, Kalaallit Nunaanni pinerluttulerinermik inatsimmi, imaluunniit piginnituiusoq pinerlunnikkut eqqartuunneqarsimappat, tamatumani pineqartup nakkutilliisutut sunniutigisinnassaa atornerlunneqarsinnaasutut aarlerinarsisillugu.

*Imm.* 4. Imm. 2-mut 3-mullu tunngasumik Finanstilsynetip naliliinera Kalaallit Nunaanni pinerluttulerinermik inatsimmi § 164, imm. 3 assinganik atuuppoq.

*Imm.* 5. Finanstilsynetip sulliviup imaluunniit inatsisitigut pisinnaatitaallunilu pisussaatitaasup allap imm. 1 malillugu suliarineqarsimasup nalunaarutaa atorunnaarsissinaavaa, sullissivimmi qaffasinnerusoq imaluunnit ulluinnarni aqutsisoq imaluunniit inuk kinguneratigut imm. 2-mi imaluunniit sullissiviup imaluunniit piginnittuiusoq imm. 3-mi pineqarpat.

*Imm.* 6. Finanstilsynetip nalunaarut atorunnaarsissinnavaa sullissivik imaluunniit inuk imm.1 malillugu sullissivik imaluunnit inuk pisuutinneqarpat inatsimmik matuminnga peqqarniitsumik uteqattaartumilluunniit unioqqutitsisartut.

**§ 49.** Sullissiviit aamma inuit § 1, imm.1, nr. 1-11-mi aamma 19-imi taaneqartut, aamma taakkununnga pisiortorfiit pisiortorfiillu appasinnerusut Finanstilsynetimut nalunaarutigissavaat nalunaarutit tilsynetip sulineranut pisariaqartut.

*Imm.* 2. Finanstilsynetip qanoq ilisukkulluunniit iluameeersumik kinaassutsimut uppernarsaateqarluni eqqartuussissumit aalajangigaanngitsumik sullissiviit aamma inuit imm.1-imi pineqartut paasiniaavigisinaavai piniarlugit paasissutissat, tassunga ilagitillugit takusaanerit.

*Imm.* 3. Finanstilsynetip qanoq ilisukkulluunnut iluameersumik kinaassutsimut uppernarsaateqarluni eqqartuussisumit aalajangigaanngitsumik pisiortorfiit aamma pisiortorfiit appasinnerusut paasiniaavigisinaavai paasissutissarsiviginiarlugu imitsisarnermi ingerlassineq. Finanstilsynetip pisiortorfiit iniutaannut isersinaanera imitsisarnermi isumaqatigiissutini piumasaqaatinut ilaassaaq, taanna sullissivimmit imittumik pisiortortumillu isumaqatigiissutigineqartussavoq. Imissuteqarnermik isumaqatigiissut Finanstilsynetsip pisiortorfiup sullissivianut ikisinnaanngippat Finanstilsynetip piumasarisinaavaa imissutit siunissami sullissivimmit imittummit namminermit ingerlanneqassasoq imaluunniit pisiortormut allamut imissutigineqassasoq Finanstilsynetimit erseqqinnerusumik piffissamut killissaliinikkut.

*Imm.*4. Finanstilsynetip piumasarisinnaavaa paasissutissanut tamanut isersinnaanissani, tassuuna ilagitillugit naatsorsuutit aamma naatsorsuutit atortussaataat, allattaaviit allassimaeri, ingerlatsinermi pappiarat allat aamma pasissutissat elektroniskimik toqqorneqarsimasut Finanstilsynetip aalaajangernissaanut pisariaqartut inuk imaluunniit sullissivik inatsimmi matumani aalajangersakkani pineqartut.

*Imm.* 5. Finanstilsynet imm.1 aamma 4 malillugu paasissutissarsisinnaavoq oqartussaasunit suleqatigiinnillu § 56, imm. 3-mi taaneqartunit.

**§ 50.** (Kalaalit Nunaannut atuutissanngilaq)

**§ 51.** Finanstilsynet Finanstilsynetimit piffissarititaasutut aalajangigaq naapertorlugu sullissiviit inuillu, § 1, imm. 1-mi, nr. 1-imiit 11-mut aamma 19-imi taaneqartut peqqusinnaavai inatsimmi matumani aalajangersakkat unioqqutinneqarsinnaanerannut pisariaqartutigut piareersimanissamut, paasissutissat pillugit maleruagassat Kalaallit Nunaannut atortussanngortinneqarsimasut malillugit, paasissutisat aningaasanik akiliuteqarnermi ilanngullugit nassiuneqartatut.

**§ 51 a.** Finanstilsynetip sullissiviit § 1, mm.1, nr. 1-8, 10, 11 aamma 19-imi pineqartut peqqusinnaavai inuup § 7, imm. 2 malillugu toqqarneqarsimasup suliunnaarsinnissaanut, Finanstilsynetip piffissami killissaa aalajangigaani, inuk taanna naammattumik tutsuiginanngippat imaluunniit inuup taassuma pissusilersorneratigut ilimanarpat inuup taassuma atorfik taanna illersorneqarsinnaasumik ingerlassinnanngikkaa, tak. § 7, imm.2, imm. 4.

Imm. 2. Imm. 1 malllugu peqqusissut nalunaarutigineqarsimasoq sullissivimmit aamma inummit peqqusissumi pineqartumit Finanstilsynetimit eqqartuussivimmut apuunneqarnisaa piumasarineqarsinaavoq. Tamatuminnga noqqaassut Finanstilsynetimit apuunneqassaaq, kingusinnerpaamik peqqusissutip pineqartumut nalunaarutigineraniit sapaatip akunneri 4-t qaangiunneranni. Finanstilsynetip suliassaq eqqartuussivimmut ingerlatissavaa tamatuminnga noqqaassutip tiguneraniit sapaatip akunneri 4-t iluanni. Suliassaq suliassaanngortinneqassaaq innuttaasunut eqqartuussiviup ilusiatut.

**§ 52.** Finanstilsynetip sullissivinnut inunnullu § 1, imm. 1, nr. 8-mi taaneqartunut nalunaarutiginninnissamut, nalunaarsuinermit aamma tamanit nalunaarutiginninnermut malittarisassanik erseqqinnerusunik aalajangersaassaaq, tassuunga ilagitilllugu, paasissutissat suut nalunaarutigeqqinneqassanersut, aamma nalunaarutiginnittut imalluunniit allat pissutsinik nalunaarutiginnissinaanersut aamma Finanstilsynetip qarasaasialeriviani nalunaarneq digitalimik assigisaanillunnit elektroniskimik atsiorsinnaaneq, aamma aaqqissuussinermik taama ittumik atuisinnaaneq.

**§ 53.** Erhvervsministerip sullissivinnut § 1, im. 1, nr. 1-11-mi aamma 19-imi taaneqartunut aalajangersarsinnaavai malittarisassat erseqqinnerusut sullissiviit taakkua pisussaaffiinik Finanstilsynetip sullissivimmik nalilinerani tamanut saqqummiussisinnaaneq pillugit aamma pillugu Finanstilsynet periarfissaqarnersoq sullissvik sioqqullugu tamanut saqqummiussissalluni.

**§ 54.** Sullissiviup § 1, imm. 1, nr. 1-imiit 11-mut aamma 19-imi pineqartup sulissivik aamma inuk pillugu paasissutissanik ingerlatitseqqissimappat, taakkualu tamanit ilisimaneqalersimappata, Finanstilsynetip sullissivik imaluunniit inuk peqqusinnaavaa paasissutissat kukkuneri iluarsisat tamanut saqqummiuteqqullugit piffssami Finanstilsynetip aalajangigaani, Finanstilsynetip naliliinera malilugu eqqunngippata, aamma Finanstilsynetip nalilerpagu paasissutissat sullissiviup inullu pisisartuinut, aningaasaliisartuinut, akiligassaqarfinnut allanut, aningaasarsiornermi niuerfinnut, tamatumani sullissivimmi aktianut imaluunniit pappiaranut nalilinnut sullissiviup atortitaanik niuerfinnut, imaluunniit aningaasarsiornikkut patajaatsuunissamut tamanut atortumut innarliisinnaasumik sunniuteqassammata.

*Imm.2.* Sullissiviup inuulluunnit § 1, imm. 1, nr. 1-imiit 11-mut aamma 19-imi pineqartup paasissutissat Finanstilsynetip peqqussutaa malillugu aamma Finanstilsynetip piffissarititaasutut aalajangersagaani naqqissunngippagit, Finanstilsynetip peqqussut imm. 1 malillugu nalunaarutigineqarsimasoq tamanut nalunaarutigissavaa.

**§ 55.** § 47, imm. 1 aamma 2, imaluunniit § 51 imaluunniit Finanstilsynetip siulersuisuiniit aallartitaqartoqarneratigut Finanstilsynetip nittartagaatigut Finanstilsynetimit tamanut saqqummiunneqassapput, taamaattoq tak. imm. 5. Aalajangerneq sulianik politiinit pinerluttoqarsimaneanik paasiniaanermut tunniunnissaanik, tak. § 47, imm. 2, tamanut nalunaarutigineqassaaq naalisarlugu, taamaattoq tak. imm. 5. Tamanut nalunaarutiginninnermi ilannguneqassapput inatsisitigut pisinnaatitaasoq pisussaatitaasorlu aamma inuup aqqa, taamaattoq tak. imm. 2.

*Imm. 2*. malillugu tamanut nalunaarutiginninermi ilaasoq inuup aqqa ilannguneqartarpoq taamaallaat pisuni ilungersunartuni pisinnaavoq, uteqattaartumik aaqqissukkamilu § 10, nr. 1, 2, 4 aamma 5-imik, § 11, imm. 1 aamma 2 aamma imm. 3, 1 aamma 4, imm. 4, § 14, imm. 1, imm. 2, imm. 2, aamma imm. 3 aamma 5, § 17, imm. 1 aamma 2, § 18, imm. 1, imm. 2, § 25, imm. 1, § 26, imm. 1 aamma 3 aamma imm. 4, imm. 1 aamma § 30.

*Imm.* 3. Sullissiviup paasissutissat imm.1-mi pineqartut taamaaqataat nittartagaqaruni nittartakamini sumiffissaatigut tulluuttumi saqqummiutissavai. Tamanut saqqumiussineq sapinngisamik pinasuartumik pissaaq, kingusinnerpaamillu ulluinnaat pingasut qaangiunneranni sullissiviup akinissamut nalunaarfigitinnerata kingorna, imaluunniit pappiaranik nalilinnik niuffateqarneq il.il. pillugu, kunngip peqqussutaatigut atuutilersinneqartoq malillugu tamanut ammaasumik saqqummiussinissamut periarfissaq kingulleq atorlugu. Tamanut saqqummiussineq peqatigitillugu sullissiviup ikkutissavaa akissummut linki periarfissaasoq, sullissiviup nittartagariunnagaanut takulertorneqarsinnaanngorlugu, aamma linkikkullu allassimasortaatigullu erseqqissaaq Finanstilsynetimi akissutaassoq. Sullissiviup akissut oqaaseqarfiginnissuteqarfigippagit oqaaseqarfiginnissutit erseqqissumik akissummit avissaartinneqarsimassapput. Paasissutissat sullissiviup nittartariunnagaata saqqaannit pissaaq tunngavigisat assingusut sullissiviup nalunaarutinut allanut atortut atussapput, taamaattoq siusinnerpaamik linkit paasissutissallu qaammatinik pingasuni nittartakkameereersimappata, aamma siusinnerpaamik ataatsimeersuareernerup imaluunniit sinnisuutitat ataatsiminnerata qaninnerup kingornagut. Sullissiviup paasissutissanik nittartakkakkut tamanut saqqummussinissanik pisussaaffia atuuppoq taamallaat inatsisitigut pisinaatitaasunut pisussaatitaasunulllu. Akissut imm. 1, imm. 1 malillugu Erhvervsankenævnimut (Inuussutissasiornermi maalaarutinik ingerlatitseqqiisarfimmut) eqqartuussivinnulluunnit saqqummiunneqartussaq tunniunneqarpat, Finastilsynetip tamanna saqqummiussaani nalunaarneqassaaq, Erhvervsankenævnillu imaluunnit eqqartuussuviit aalajangernerat taamatulli Finanstilsynetip nittartagaani sapinngisamik pinasuartumik saqqummiunneqassaaq.

*Imm.* 4. Finanstilsynetip suliaq politiinit paasiniaavigisassanngorlugu tunniussimappagu, aamma eqqartuussinermi pineqaatisiineqarsimapput akiliisussanngortitsisoqarsimappallunniit, Finanstilsynetip eqqartuussut, akiliisitaanissamik aalajangersagaq tassanngalunniit eqikkarlugu nalunaarut, taamaattoq tak. imm. 5. tamanut nalunaarutigissavaa. Eqqartuussut inaarutaasumik naammassineqarsimanngippat imaluunniit suliaq ingerlateqqitassanngortinneqarsimappat, tamanna nalunaarutigneqarnani saqqummissaaq. Sullissiviup tamanut nalunaarutiginninnera pissaaq sullissiviup nittartagaani naleqquttumikk inissillugu sapinngisamik pinasuartumik aamma kingusinnerpaamik eqqartuussinermi aalajangerneq akiliisussanngortitsinerlunniit ulluni 10-nik kingoqqullugu, imaluunniit pappiranik nalilinnik il.il. niuffateqarneq pillugu inatsit malillugu tamanut ammasumik nalunaarutiginninnermi piumasarisat naapertorlugit.

Tamanut nalunaarutitignninneq peqatigitillugu sullissiviup ikkutissavaa linki eqqartuussummut, akiligassiinermut imalunnniit eqiterinermut toqqaannartumik atasoq, linkimilu immaqalu oqaasertaannit ersessiqqumi ersissaaq, pineqartoq tassaasoq eqqaartuussut imaluunniit akiliisussanngortitsineq. Sullissiviup eqqartuussut, akiliisussaatitaaneq eqiterinermulluunniit oqaaseqarfigipagit tamanna pissaaq tamatumunnga ilassutaasumik, aamma oqaaseqarfiginnissutit eqqartuussummit, akiliisussatitaanermit eqiterinermilluunnit avissaangatineqassapput. Paasissutissanik sullissiviup nittartagaanit peersineq pisassaaq sulliviup nalunaarutinut iliuuserisartakkanikiliuuseqartarnertut, taamaattoq siusinnetrpaamik linkit paasissutissallu nittartakkami atareersimappata qaammatini pingasuni aamma siusinnerpaamik ataasimeesarnerup siniissutitallunnit ataasimeinerata siulliup kingornagut sullissiviup Finanstilsynet lisimatissavaa tamantu naluaarutiginninnermik, tassunga ilagitillugu eqqartussissutip akileeqqusissutillunnit nuutsinnera. Finanstilsynetip tamatuma kingorna eqqartuussissut, akileqqusissut imaluunniit eqiterineq niittartakkamini tamanut nalunaarutigissavaa. Sullissiviup paasissutissanik tamanut ammasumik sullissiviup nittartagaani pisussaatitaanera taamaallaat atuuppoq inatsisitigut pisinnaatitaasunut pisussaatitaasunullu.

*Imm.* 5. Taamaattoq imm. 1-imit 4-mut malillugit tamanut nalunaarutiginninneq pisinnaanngilaq kinguneqassappat sullissivimmut naapertuutinngitsumik ajoqutaarujussuartumik imaluunniit paasiniaanissamik pisussat tamanut ammasumik akornuserpassuk. Tamanut ammasumik nalunaarutiginninneq imaqassanngilaq pisisartunut pasissutissanik mianerisarialinnik imaluunniit inunnut namminernut pissutsinut tunngasunik aamma ingerlatsiermi ingerlatsivimmilu pissutsinut il.il. Tamanut tunngasumik nalunaarutiginninneq paasissutissanik isertuussanik EU-mut imaluunniit nunanut EØS-inut ilaasunut, imaassimanngippat oqartussaasut paasissutissanik tunniussisimasut erseqqissumik tamanna akuersissutigisimagaat.

*Imm.* 6. Tamanut ammasumik nalunaarutiginninneq imm. 5, imm. 1 malillugu pisimanngippat, tamanut nalunaarutiginninneq pissaaq imm. 1-4 malillugu, mianerisariallit pinngitsuuinermut pisariaqartuusut atuukkunnaarpata. Akissuteqarnermit imaluunniit politiinut paasiniassagassanngorlugu aalajangernermiit ukiut marluk qaangiunneranni taamaattoq tamanut nalunaarutiginninneq pissanngilaq imm. 1 apeqqutaatinnagu. Taamaallaat tamanut nalunaaruteqartoqassaaq, unnerluussummik nalunaartoqarsimanngippat imaluunniit eqqartuussisarnermi inatsit malillugu unnerluussissuteqartoqarsimanngippat.

*Imm.* 7. Suliani Finanstilsynetip imm. 1, imm. 2 malillugu politiinit paasiniagassanngorlugit tunniunniarlugit aalajangiivigineqarsimasut tamanut ammasumik nalunaarutigisimasaani, aamma unnerluussummik tunuartitsinermik imaluunniit eqqartuussinermi pinngitsuutitsinermik pisoqartillugu, Finanstilsynetip inatsisitigut pisinnaatitamut pisussaatitaasumullu, sulaimi attuumassuteqartumit qinnuigineqarnikkut aalajangiinerup nuutsinnera unnerluussummik nalunaarutiginnissimanermik imaluunnit unnerluussummik atuukkunnaarsitsinermik imaluunniit eqqartuussutip nuutsinneranik Finanstilsynetimut nassiutissagaa noqqaassutigalugu tamanut nalunaarutiginissaa. Assuarliineq, unnerluussinerup tunuartinnera eqqartuussullunniit inaarneqanngippat, tamanut nalunaarutiginninnermi ersissaaq. Finanstilsynet uppernarsaammik tigusaqarsimappat suliaq naammassisoq unnerluussummik tamaatitsinikkut imaluunniit unnerluussummik tunuartitsinikkut imaluunniit inaarutaasumik eqqartuussinermi pinngitsuutitsinermi, Finanstilsynetip suliat politiinit paasiniaavigisassangorlugu aalajangernermik paasissutissat tamasa aamma malitsigisaanik suliami eqqartuussissutaasimasut nittartakkamit tamaasa piiassavai.

**§ 56.** Finanstilsynetip sulisui pillaasarnermik inatsisip §§ 152 -152 e-mi pisussaaffii malillugit pisussaatitaapput paasissutissat mianernartut, nakkutillinertik aqqutigalugu ilisimalikkatik isertuutissallugit. Taamatut aamma atorpoq inuit nakkutilliinerup ingerlannerani kiffaartuussinermik suliaqartut, aamma immikkut paasisimasallit Finanstilsynet sinnerlugu sulisut. Tamanna aamma atuuppoq atorfinitsitaanerup imaluunniit isumaqatigissuteqarnerup qaangiutereernerani.

*Imm.* 2. Akuersineq inummit nipangiussisussaatitaanermi illersugaasumit, inuit imm. 1-imi taaneqartut pisinnaalersinngilai paasissutissanik mianernartumik ingerlatitseqqinnissaat.

*Imm.* 3. Imm. 1 akornusiinngilaq paasissutissat mianernartut makununnga ingerlateqqinnissaannut:

1. Inatsit manna malilugu nakutilliisussaatitanut.
2. Suleqatigiinnut ataatsimoortunut ilaasortat, tak. § 74.
3. Oqartussaqarfiit, tassugna ilagitillugit unnerluussusissaatitaasut politiillu, paasiiaanermut aamma pillaasarnermik inatsimmi, inatsimmi matumani aamma nakkutilllinermut tunngasunik inatsisini pineqartut pissutsini pillaatissiissutaasinnaasuni eqqartuussinermik ingerlatsinermi.
4. Kalaallit Nunaanni oqartussat, akitsuusersuinermi akileraartanermilu inatsisinik unioqqutitsinertut pasinninnermi paasiniaanissamut paasissutissanik tunniussisoqaraangat.
5. Ministeri pineqartoq taassuma tamanut tunnganasunik nakkutillisuuneranut.
6. Pisortaqartitsinermi oqartussaasut aamma eqqartuussiviit Finanstilsynetimit sulianik aalajangersaasartut.
7. Folketingip Ombudsmandia.
8. Folketingimi inatsisiliortunik isumalioqatigiissitaq.
9. Paasiniaanissamik isumalioqatigiissitat inatsikkut atulersitat imallunniit inatsit malillugu paasiniaanermi isumalioqatigissitat.
10. Statsrevisorerne aamma Naalagaaffiup Kukkernersuisui.
11. Pigisanik agguaassisarnermi eqqartuussivik, oqartussat allat aningaasatsiornermik ingerlatsinermik atorunaarsitsinermi, akiliisinaajunnaarnermi periaatsini assigisaannik suleqataasartut, akiliissinaajunaartut pisataannik nalilersuisartut aamma inuit aningaasarsiornermik sullissiviup naatsorsuutaanik inatsisit malillugit kukkunersiuisartunut akisassaasut, piumasaralugu paasissutissanik tigusisut suliassatik aallunniarlugit pisariaqartitsisut.
12. Finansiel Stabilitet, piumasaralugu Finansiel Stabilitet tamatuminnga pisariaqartitsisoq suliassani suliariumallugit.
13. Ataatsimiititat suleqatigiillu il.il. erhvervsministerimit pilersinneqartut siunertaralugit aningaasaqarnikkut patajaannerup isumannaatsuunissaanik suliniarneq oqallisiginiarlugu ataqatigiissarniarlugulu.
14. Savalimmiuni aningaasaqarnermut naalakkersuisoq akisussaasutut Savalimmiuni aningaasaqarnikkut patajaatsuunissaq aamma Savalimmiuni aningaasaqarnikkut sullissiviit ajornartoorsinnaanernut aaqqissuinissaannut.
15. Kalaalit Nunaanni aningaasaqarnermut sulisoqarnermullu naalakkersuisoq Kalaallit Nunaanni aningaasaqarnikkuit patajaatsuunissamik akisussaassuseq aamma Kalaallit Nunaanni aningaasaqarnikkut sullissiviit ajornartoorsinnaanernut aaqqissuinissaannut.
16. Savalimmiuni aningaasaqarnikkut nakutilliinermi oqartussaasut, piumasaralugu tigusisut inatsisitigut nipangiussisussaatitaasut, minnerpaamik imm. 1 malillugu nipangiussisussaatitaanermut naapeertuuttumik, aamma tigusisut pisariaqartitsisut suliaminnik aallussinissamut, taamaattoq tak. immm. 6.
17. Erhvervsstyrelsen nakkutilliinermik oqartussaasutut piginneqatigiinnerit inatsit malueruarniarlugu ingerlatitsineq pisimappagu aningaasaqarnikkut patajaassutsuuneq nakussassarniarlugu aamma innarligassaanngissuseq, taamaattoq tak. imm. 6, Erhversstytelsen, Revisortilsynet aamma Revisornævnet taakku kukkunersuinermik inatsisitigut pisussaaffisumik nakkutilliinermik oqartussatut naatsorsuutaat, taamaattoq tak. imm. 5, aamma Erhvervsstyrelsen paasissutissani pineqaraangat aningaasaateqarfik imaluunniit peqatigiffik §§ 207, 214, 214 a imaluunniit 222 aningaasaqarnermik ingerlatsineq pillugu inatsimmi. Imm. 1-imit ingertitseqqinneq taamaallaat pisinnaavoq piumasaqaatigalugu tamatuminnga tigusisup suliassaminik aallussisinnaassusia.
18. EU-mi imaluunniit nunami EØS-iusumi inuit sullisiviillu inatsisiliornermik peqquserlulluni pissarsianik malunnarunnaarsaanermut aamma pinerliiniarnermik aningaasatigut iliuusereriikkanut kingunerititanut aningaasanik pinaveersaartitsilluni iliuutsinik malinninerat, Europaparlamentip aamma Rådetip peqqussutaat 2015/847/EU maajp 20-anni 2015-imeersumi paasissutissat aningaasanik akiliutinut ilanngullugit nassiutassat, aamma peqqussutit imaqartut malittarisassanik nunanut, inunnut, eqimattanut, inatsisitigut pisinnatitaasunut pisussaatitaasunullu imaluunniit suleqatigiinnut piumasaralugu paasissutissanik tigusisut tamatuminnga pisariaqartitsisut suliassatik aallunniarlugit aningaasatigut iliuusereriikkanut kingunerititanut pisariaqartitsisut.
19. Nunani EU-p imaluunniit EØS-it avataannittut aningaasaqarnermi nakkutilliinermi oqartussaasut, inuit aamma sullissiviit inatsisinik malinninnerannik peqquserlulluni iluanaarutinik malunnarunnaarsaanermik pinerliiniarnermillu aningaasalersuinermik pinaveersimatitsinermi nakkulillinermik akisussaasut.

*Imm.* 4. Imm. 3, nr. 19 malillgu ingerlatitseqqinneq pisinnaasoq taamaallaat nunat tamalaat akornanni suleqatigiinnermik tunuliaqutaqaraanni, aamma piumasaralugu tigusisut minnerpaamik inatsisitigut aalajangikkamik nipaangiussisussatitaasut imm.1 malillugu, aamma suliaminnik aallussinissamut pingaarutilinni pisariaqartitsisuusut.

*Imm. 5.* Finanstilsynetimit paasissutissanik mianerisarialinnik imm. 3, nr. 1-imiit 17 malillugu tigusisut, paasissutissanut taakkununnga tunngatillugu imm. 1-mik taaneqartutuut nipangiussisussaatitaapput.

*Imm.* 6. Paasissutissanik mianerisarialinnik, nunanit EU-mt imaluunniit EØS-init pisunit imaluunniit nunait EU-mit imaluunniit EØS-init imaluunniit nunanit EU-p imaluunniit EØS-it avataanniittunit aningaasaqarnikkut oqartussaasunit, taamaallaat pisinnaapput, oqartussaasut tamakku paasissutissanik tunniussisimasut, akuersinerminnik nalunaarpata, aamma atussasumik akuersissummut attumaassutilimmik atorsinnaasumik.

*Imm.* 7. Paasissutissat mianerisariallit Finanstilsynetip tigusai atorneqassapput taamaallat nakkutiginninnermik sulianut iliuusereriikkanut kingunerititanut naalakkiutigalugit, imaluunniit nakkutillinermi oqartussaasoq peqquneqarpat oqartussaffimmi qaffasinnerusumiittoq imaluunniit eqqartuussivimmut suliassanngortinneqassasoq.

##

*Erhvervsstyrelseni*

**§ 57** Erhvervsstyrelsenip nakkutigissavaa sullissiviit inuillu § 1, imm. 1, nr. 15-imi pineqartut inatsit tamanna malittarissagaat, malittarisassat tamanna tunngavigalugu atortussanngortinneqarsimasut aamma peqqussutit Europapalermentimit Rådetimillu atortussanngortinneqarsimasut imaqartut aningaasaqarnikkut ilisimariikkanut kingunerititanik nunanut, inunnut, eqimattanut, inatsitigut pisinnaatitaasunut pisussatitaasunullu suleqatiffinnullu.

*Imm.* 2. Sullissivinni siuttut aamma sullissivinnik piginnituiusut aamma inuit § 1, imm. 1, nr. 17-imi pineqartut, pissutsimut pinerluuteqarsimasutut eqqartuunneqarsimassanngillat tunngavilikkamik pineqartup atorfianut imaluunniit nakkutilliinermut ulorianarsinnaasumik sunniuteqartumik.

*Imm.* 3. Erhversstyrenip imm.1 malilligu nakkutiliinermini allamiunik ikiorteqarsinaavoq.

**§ 58.** (Kalaallit Nunaannut atuutissanngilaq)

**§ 59.** Sullissiviit inuillu § 1, imm. 1, nr. 15-imi taaneqartut Erhvervsstyrelsenimut paasissutissanik styrelsip sulineranut pisariaqartunik tunniussisassapput.

*Imm.* 2. Siunertami peqquneqarpat Erhversstyrelsip qanoq ilisukkulluunniit pissusissamisoortumik kinaassutsimut uppernarsaateqarluni eqqartuussup aalajangernera atornagu sullissiviit inuilu § 1, imm. 1, nr.15-mi pineqartut iserfigisinnaavai paasissutissanik pissarsiorfigalugit, naakkutilliilluni pulaartarneq ilanngullugu.

**§ 60.** Erhvervsstyrelsenip piffisaliinermik aalajangigaanik sullissiviit inuillu, § 1, imm. 1, nr. 15-imi taaneqartut, peqqusinnaavai pisariaqartunik iliuuseqaqqullugit inatsimmi matumani maleruaqqusanik imaluunniit malittarisassanik tamanna tunngavigalugu aalajangersarneqarsimasunik unioqqutitsisoqarsimappat.

**§ 61.** (Kalaallit Nunaannut atuutissanngilaq)

**§ 62.** §§ 57 aamma 60 malillugit akissutit Erhversstyelsimit tamanut nalunaarutigineqassapput Erhvervsstyresip nittartagaatigut, taamaattoq tak. imm. 5. Politiinit paasiniaavigisassatut ingerlatsisinissamik aalajangikkat eqikkarlugit tamanut nalunaarutigineqartassapput, taamaattoq tak. imm. 5. Tamanut nalunaarutigisanut ilaassapput inatsisitigut pisinnaatitaasut pisussaatitaasullu inuit inuusut aqqi, taamaattoq tak. imm. 2.

*Imm. 2.* Imm. 1 malillugu tamanut nalunaarutiginninnermi ilaavoq inuup aqqa, taamaattoq taamaallaat pisinnaasoq inuup taassuma ilungesunartumik, uteqattaartumik imaluunniit aaqqissukkamik unioqqutitsisarneratigut ukunani § 10, nr.1, 2, 4 aama 5, § 11, imm. 1 aamma 2 aamma imm. 3, 1., 3. aamma 4. imm., § 14, imm.1, imm. 2, imm. 2, imm. 3 aamma 5, § 17, imm. 1 aamma 2, § 18, § 21, imm. 1, imm. 2, § 25, imm. 1, § 26, imm. 1 aamma 3 aamma imm. 4, imm. 1, aamma § 30.

*Imm.* 3. Akissut tunniunneqarpat, imm. 1, imm. 1 malillugu Erhvervsankenævnimit imaluunniit eqqartuussisunut, tamanna ersissaaq Erhvervsstyrelsip tamanut nalunaarutiginninnerani, aamma Erhvervsankenævnetip imaluunniit eqqartuussisut aalajangigaata kingunerani aamma Erhvervsstyrelsip nittartagaani sapinngisamik pinasuartumik tamanut nalunaartigineqassaaq.

*Imm.* 4. Erhvervsstyrelsinip suliaq politinut paasiniaavigineqartussatur tunniussimappagu, aamma eqqartuussinermi pisuutitsisoqarsimappat imaluunniit akiliisitassanngortitsineqarluni, Erhversstyrelsenip eqqartuussut, akiliisussangortitsinermi aalajangiineq imaluunnit tamatuma eqikkarnera, taamaattoq tak. imm. 5. eqqartuussissut inaarutaasuunngippat, imaluunniit suliareqqitassanngortinneqarpat nangitassassorluniluunniit tamanna tamanut naluaarutiginerani ersissaaq.

*Imm.* 5. Imm. 1-imit 4-mut malillugit tamanut nalunaarutiginnineq pisinnaanngilaq, tamanna kinguneqassappat pissusissaanngitsutut sullissivimmut ajoqutaasumik imaluunniit tamanut nalunaarutiginninneq ornigineqanngippat paasiniaanissat pissutigalugit. Tamanut naluaarutiginninermut imaritinneqassangillat paasissutissat mianernartut pisisartunut tungasut imaluunniit paasissutissat sulianik ingerlatsinermi tamanut ammasuunermik inatsimmi aalajangersakkat, inunnut tunngasut aamma ingerlasinermut imaluunniit sullissivinnut tunngasut il.il. Tamanut naluaarutiginninneq imaqassanngilaq paasissutissanik mianernartunik nunanit EU-mi EØS-ineersunillu, imaassinanngippat oqartussaasut paasissutissanik tunniussisut akuersinertik erseqqissarsimagaat.

*Imm.* 6. Tamanut nalunaaruteqarneq imm. 5, imm. 1-mit pinngitsoorsimappat, imm. 1-imiit 4-mut tamanut nalunaaruteqartoqassaaq, isiginiagassat pinngitsoornermi pisariaqartuusut atuukkunaarsimappata. Akissuteqarnerup ulluaniit ukiut marluk qaangiunneranni sulialluunniit politiinit paasiniaavigissassatut aalajangerneqarnerata kingorna tamanut nalunaaruteqartoqassanngilaq imm.1-miluunnit. Taamaallaat tamanut nalunaaruteqartoqarsinaavoq unnerluussummik atorunnaarsitsisoqarsimappat imaluunnniit pasilliummik tunuartitsisoqarsimappat eqqartuussisarnermi inatsisip malittareqqusai malilugit.

*Imm.* 7. Suliani Erhervsstyrelsenip tamanut nalunaarutiginninnermik aalajangernerani imm. 1, imm. 2 malillugu suliat politiinit paasiniaavigisassanngorlugu tunniutissallugu, aamma aalajangiisoqartillugu unnerluussummik tunuartitsisoqarsimasoq imaluunniit pinngitsuutitsinermik eqqartussisoqartillugu, Erhvervsstyrelsen inatsisitigut pisinaatitaasup pisussaatitaasullu noqqaarneratigut, suliami pineqartumit, taakkuninnga tamanik nalunaarutiginnissaaq. Inatsisitigut pisinaatitaasup pisussaatitaasullu unnerluussutip tunuartineranik imaluunniit pasilliutip atorunaarsinneranik aalajangerneq tamanut nalunaarutiginninnissamik noqqaassutip nuutsinnera ilanngullugu. Unnerluussummik tunuartitsineq, pasilliummik atorunnarsitsineq imaluunniit eqqartuussut inaarutaanngippat, tamanna tamanut nalunaarutiginerani ersissaaq. Erhvervsstyrelsip suliap naammassisimaneranik tigusaqarpat unnerluussissutip tunuartinneratigut imaluunniit pasilliutip atorunaarsinneratigut imaluunniit inaarutaasumi eqqartuussinermi pinnngitsutitsinermi, Erhvervsstyrelsip suliap poltiinut paasiniagassagorlugu aalajangernaranik paasissutissat allallu taanna malitsigalugu suliami eqqartuussissutaasut Erhversstyrelsip nittartagaanit piiarneqassapput.

*Imm.* 8. Inatsisitigut pisinnaatitaasumit pisussaatitaasumillu pinngitsuutitaasumit noqqaanikkut Erhvervsstyrelsip tamanut nalunaarutigissavaa suliareqqitassanngortitsinerup imaluunniit suliareqqiinerup inernera. Inatsisitigut pisinnaatitaasoq pisussaatitaasorlu peqatigitillugu tamanut nalunaarutiginninnissamik noqqaassummut peqatigitillugu suliassanngortitsinermi eqqaartuussutip suliareqqitassanngornerullunnit nuutsinnera nassiutissavaa imm. 4, imm. 1 malillugu, Erhervsstyrelsenip aalajangersinnaavaa eqqartusst Erhvervsstyrelsip nittartagaanit piissallugu.

**§ 63.** Erhvervsstyresip sulisui pillaasarnermik inatsisip §§ 152-imiit 152 e-mut pisussaapput paasissutissutissat mianernartut, nakkutilliinermik suliaqarnermi ilisimalikkatik, isertuutissallugit. Tamanna aamma atuuppoq inunnut, nakkutillinerup ingerlannerani kiffartuussinermik suliaqartunut, aamma immikkut paasisimasalinnut Erhvervsstyrelsimut sullissisunut. Tamanna aamma atuuppoq atorfinitsitaanermi imaluunnit isumaqatigiissutit qaangiunnerinut.

*Imm.* 2. Nipangiussisussaatitaanerup illersugassaanik akuersineq pisinnaatitsinngilaq inuit 1-imi taaneqartut paasissutissanik mianerisarialinnik ingerlatitseqqinnissaannik.

*Imm.* 3. Imm. 1 akornutaassanngilaq paasissutissat mianerisariallit ukununnga tunniunnissaannut:

1. Nakkutillinermi oqartussat inatsit manna malillugu.
2. Suleqatigiit ataatsimoorfiini ilaasortat.
3. Pisortani oqartussat allat, tassunga ilagilillugit unnerluutiginninermi oqartussat politiillu paasiniaaneri aamma pillaasarnermik inatsimmi, inatsimmi matumani imaluunnit nakkutillinermik inatsimmi ilagitinneqartut pillaatissiisutaasinnaasunik eqqartuussisutigut suliaqartartut.
4. Ministeri pineqartoq, taassuma tamatigoortumik nakkutilliineranut ilagitillugu.
5. Pisortaqartitsinermi oqartussat aamma eqqartuussiviit aalajangiinernik Erhvervsstyrelsimit aalajangerneqartartunik suliaqartartut.
6. Folketingip Ombudsmandia.
7. Inatsisiliornikkut isumalioqatigiissitat Folketingimit pilersinneqartut.
8. Paasiniaanissamik isumalioqatigiissitat inatsisikkut imaluunniit inatsit malilligu misissuisussatut isumalioqatigiissitat pilersinneqartut.
9. Naalagaafiup Kukkunersuisartui aamma Rigsrevisionen.
10. Pigisanik agguaassinermi eqqartuussivik, oqartussat inuilluunnit allat inatsimmi matumani suleqataasut sulissiviit atorunnaarsinnerini, akiliisinnaajunaarnerini imaluunniit iliuutsini assingusuni, piumasaqaatigalugu paasissutissanik pissarsisut tamakkuninnga pisariaqartitsisut suliamik aallunnissaannik.
11. Ataatsimiititat aamma suleqatigiit erhervsministerimit toqqarneqartut siunertaqartut peqquserluutinik malunnarunaarsaanermik aamma pinerliiniarnermik aningasalersuinermik pinaveersimatitsiniarluni iliuutsit oqilisarniarlugit ataqatigiissarniarlugillu.
12. Savalimmiormiut kalaallillu nakkutillinermi oqartussaat suliaqarfimmi peqquserluutinik malunnarunnaarsaanermik pinerliiniarnermillu pinaveersimatitsiniarluni, piumasaqaatigalugu tigusisut inatsisitigut aalajangikkamik nipangiussisussaatitaanermik, nipangiussisussaataanermut imm. 1 malillugu assingusumik piumaffigineqartut.
13. EU-mi imaluunniit nunami EØS-iusumi nakkutilliinermik oqartussaasut, akisussaasut inuit aamma sullissiviit inatsimmik peqquserlulluni iluanaarutinik malunnarunnaarsaanermut aamma pinerliiniarnermik aningaasalersuinermik pinaveersimatitsinermi iliuutsimi inatsimmik maleruaarnermik.
14. Nakkutilliinermi oqartussaasut EU-p imaluunniit EØS-it avataannittut inuit sullissiviillu inatsimmik pinaveersimatitsilluni iliuutsinik peqquserlulluni pissarsianik malunnarunnaarsaanermik aamma pinerliiniarnermik aningaasalersuinermik inatsimmik maleruaasunik nakkutilliisut.

*Imm.* 4. Imm. 3, nr. 4 malillugu ingerlatitseqqinneq pisinaavoq taamaallaat nunat tamalaat akornanni suleqatigiinnikkut, aamma piumasaralugu tigusisut minnerpaamik pisussaatissaasut inatsisitigut nipiangiussisussaanermik, assingusumik imm. 1-imi nipiangiussisussanermut, aamma paasissutissanik suliaminnut tunngatillugu pisariaqatitsisuusut suliassanik aallussinissamut.

*Imm.* 5. Kikkut tamarmik imm. 3, nr.1-imiit 12 malillugit, tigusisut Erhvervsstyresimit paasissutssanik mianerisarialinnik nipangiussisussaanermik imm.1-imi taaneqartumi pisussaatitaasut.

*Imm.* 6. Imm. 3, nr.1, 2, 7, 8, 10, 12, 13 aamma 14 malillugit paasissutissanik mianerisarialinnik nunanit EU-p imaluunniit EØS-it imaluunniit nakkutillliinermi oqartussaasut EU-p imaluunniit EØS-it avataanniittut, aamma pisinaapput, imaassimappat oqartussat paasissutissanik tunniussisimasut erseqqissumik akuersisimasut, tamatumunngalu akuersissummut tungasumik atorsinnaasumik.

*Imm.* 7. Paasisstuissat manerisariallit Erhvervsstyrelsip tigusai, taamaallaat atussapput nakkutillinmermi sulianut pineqaatissiinissamik tunniussinermut, imaluunnit nakkutilliinermi oqartussap aalajangigaanik naammagittaalliuutaasinnaalluni oqartussanut qaffasinnerusunut imaluunniit eqqartuussisunut ingerlatinneqarsinnaallutik.

*Advokatrådet*

**§ 64.** Advokatrådip nakkutigaa advokatit § 1, imm. 1, nr. 14-imi inatsit aamma malittarisassat tamanna tunngavigalugu atortussanngortinneqarsimasoq maleruaraat.

*Imm.* 2. Advokatrådip piffssami killiligaani advokatit imm. 1 taaneqartutulli pisariaqartunik iliuuseqassallutik inatsimmik matuminnga malittarisassanillu tamanna tunngavialugu aalajangersarneqarsimasunik unioqqutitsisoqarnerani.

## *Pinnguaatinut oqartussaaffik*

**§ 65.** Pinnguaatinut oqartussaaffiup nakkutigaa pinnguaatinik niuffateqartut Kalaallit Nunaanni pinnguaatit pillugit inatsit tunngavigalugu atortussanngortinneqarsimasunik malinninnissaat, aamma peqqussutinik atuuttunik aningaasarsiornikkut nunanut, inunnut, eqimattanut, inatsisitigut suliassaqarfinnut aamma suleqatigiinnut malittarisassanik imaqartunik.

*Imm.* 2. Pinnguaatinik niuffateqartut pinnguaatinit oqartussaaffik tunissavaa paasissutissanik oqartussaaffiup sulinissaminut pisaraqartitaanik.

*Imm.* 3. Pinnguaatinik oqartussaqarfiup imaluunniit oqartussaaffimmik tassannga Kalaallit Nunaanni isumaginnittuusup qanoq ilisukkulluunnit naleqquttumik kinaassutsimut ilisarnaateqarluni eqqartuussisup aalajangerneranik peqqaarnani pinnguaatinik niuffatillit iserfigisinaavai, tak. imm. 1, paasissutissanik piniarfigalugit, tassuuna ilagitillugit misissuinerit.

*Imm.* 4. Pinnguaatinik niuffatillit pinnguaatit Danmarkimi inissisimanngitsut, pinnguaatinik oqartussaasoq isersinnaatissavaa avataaniit iserfikkut assingusumilluunnit.

*Imm.* 5. Pinnguaatinik oqartussaasup suleqatigissavaai nakkutilliinermi oqartussaasut nunani EU-mi imaluunniit EØS-ini, pinnguaatinik niuffateqartut nunani EU-mi EØS-iniluunniit nakkutigineqartut, pinnguaatinik nunami maani niuffateqarpata imaluunniit pinnguaatinik niuffatillit imm. 1-mi pineqartut EU-p imaluunniit EØS-it avataanni niuffateqarpata.

*Imm.* 6. EU-mi nunanilu EØS-iusuni nakkutiliinermi oqartussat Kalaallit Nunaanni oqartussaasumik aammalu pinnguaatinik niuffateqartunik sioqqutsilluni isumaqatigiissuteqareernikkut nunami maanittunik pisiniarfinnik nakkutilliillutik pulaarsinnaapput, taamaani pinnguaateqarpat niuffateqartunut nunami pineqartumi pilersinneqarsimasunik. Pinnguaatinut oqartussaq aamma Kalaallit Nunaanni oqartussaasoq nakkutillilluni pulaarnermi imm. 1-imi taaneqartumi peqataasinnaapput. Pisiniarfiup imm. 1-imi taaneqartumi nunanit allanit piginnaaatitaasunit pulaarfigitinnissaq akerlerippagu misissuineq pisinnaavoq taamaallaat pinnguaatinut oqartussaaffimmit peqataafigineqartumik.

*Imm.* 7. Skatteministerip Namminersorlutik Oqartussat isumaqatigiissuteqarfigisinnaavai malunnarunnaarsaaneq aamma pinerliiniarnermik aningaasaliisarnermut akiuiniarnermut tunngatillugu nakkutilliinermut paasissutissanillu ingerlatitseqqiinermut maittarisassat sukumiinerusut pillugit.

**§ 66.** Pinnguaatinut oqartussaasut piffissaliinermigut pinnguaatinik niuffateqartut, § 65, imm. 1-mi pineqartut, inatsimmik uannga unioqqutitsisoqartillugu pineqaatiissiissummik tunisinnaavai, malittarisassat uani imaluunniit Europa-parlamentip Råd-illu maleruaqqusai tunngavigalugit, imaqartunik aningaasaqarnikkut kingunerititaqartitsisarnermik nunanut, inunnut, eqimattanut, inatsisitigullu pisinnaatitaasunut pisussaatitaasunullu.

**§ 67.** Akileraarnermut ministeri pinnguaatinik niuffateqartunut, § 65, imm. 1-mi pineqartunut, malittarisassanik erseqqinnerusunik aalajangersaasinnaavoq tamanullu nalunaaruteqarsinaalluni, tassunga ilagitillugit pissutsit nalunaaruteqartut imaluunniit allat nassiussinnaasaat aamma pinnguaatinut oqartussaaffiup qarasaasiaqarnikkut atortut elektroniskimik nalunaarsorlugit digitalimik imaluunnit assingusunik atsiornikkut, aamma taamatut aaqqissuussinerup atorneranik.

**§ 68.** Akissutit § 65, imm. 1 aamma § 66 malilllugit tunniunneqartut pinnguaatinuit oqartussaaffimmit tamanut nalunaarutigneqassapput pinnguaatinik oqartussaqarfiup nittartagaani, taamaattoq tak. imm. 5. Tamanut nalunaarutiginninnermi ilagitinneqassapput inatsisitigut pisinnaatitaasut pisussaattaasullu inuillu aqqi, taamaattoq tak. imm. 2.

*Imm. 2.* Imm. 1 malillugu tamanut nalunaarutiginninneq ilaqartoq inuup aqqanik, taamaattoq taamaallaat pisinnaavoq inuup ilungersunartumik, utertartumik maluunniit aaqqissukkamik unioqqutitsisarnerinik § 10, nr. 1, 3, 4 aamma 5, § 11, imm. 1 aamma 2 aamma imm. 3,1., imm. 3 aamma imm. 4, § 14, imm. 1, imm. 2, imm. 2, imm. 4, imm. 2 aamma imm. 5, § 17, imm. 1 aamma 2, § 18, § 21, imm. 1, imm. 2, § 25, imm. 1, § 26, imm. 1 aamma 3 aamma imm. 4, imm.1 aamma § 30.

*Imm. 3.* Akissut, imm.1, imm. 1 malillugu tamanit nalunaarutigineqartussaq, Akileraarusiinernik aalajangiisartunut eqqartuussivinnulluunnit tunniunneqarpat, taanna pinnguaatinik oqartussaaffiup tamanut nalunaarutaani ersissaaq, aamma Akileraarusiinernik aalajangiisartut imaluunniit eqqartuuussiviit aalajangernerat aammattaaq pinnguaatinut oqartussaaffiup nittartagaani sapinngisamik pinasuartumik tamanut nalunaarutgineqassaaq.

*Imm.4.* Pinnguaatinik oqartussaaffiup imm. 1-miit 4 malillugu suliaq politiinit paasiniaavigisassangorlugu tunniussimappagu, aamma eqqartuussinermi pisuutitsineqarsimappat imaluunnit akiliisussanngortitsineqarluni, pinnguaatinik oqartussaaffiup eqqartuussut, akiliisussaaneq imaluunnit tamatuma eqiternera tamanut nalunaarutigissavaa, taamaattoq tak. imm. 5. Eqqartuussissut inaarinerunngippat, imaluunniit suliassanngortitsineqarsimappat nangitassannngorsimappalluunniit tamanna tamanut nalunaarutiginerani ersissaaq.

*Stk. 5.* Taamaattoq, Imm. 1-4 malillugu tamanut nalunaarutiginninneq pisinnaanngilaq sullissivimmut annertuumik akornusiisinnaappat tamanna, imaluunniit paasiniaaneq akornusiisinnaappat.Tamanut nalunaarutiginninneq pisisartunut tunngasunik imaluunniit paasissutissanik inatsimmi aalajangersakkani pineqartunik imaqassanngilaq, pisortat ingerlatsineranni paasissutissanik inunnut ataasiakkaanut niunernermulluunniit il.il. tunngasunik. Tamanut nalunaarutiginninneq imaqassanngilaq nunanit EU-mi EØS-imiillu ilaasuniit paasissutissanik mianernarsinnaasunik, oqartussaqarfiit pineqartut paatsuugassaajunnaarlugu akuersisimanngippata.

*Imm.* 6. Imm.5, imm.1 malillugu tamanut nalunaarutiginninneq ilannguneqarsimanngippat tamanut nalunaarutiginnineqassaaq imm. 1-mit 4 malillugu, isiginiagassat ilanngussinginnermi pisariaqarsimasut atuukkunnaarsimappata. Akissutip ulluanit ukiut marluk imaluunnit suliap politiinit paasiniaavigisassatut aalajangiinerup ukiut marluk qaangiunneranni taamaattoq tamanut nalunaarutiginnitoqassanngilaq imm. 1 pigaluarpalluunniit. Taamaallaat tamanut nalunaaruteqassaaq eqqartuussisarnermik inatsisip maleruaqqusai malillugit unnerluussummik tunuartitsineqarsimanngippat maluunnit pasilliummik taamaatitsisoqarsimmangippat.

 *Imm.* 7. Suliani pinnguaatinut oqartussaaffiup suliaq imm. 1, imm. 2 malillugu politiinit paasiniaavigisassangorlugu tamanut nalunaarutigisassanngorlugu aalajangernerani, aamma unnerluusissummik tunuartissoqartillugu imaluunnit pasilliummik atuukkunnaartitsoqartillugu imaluunnit eqqartuussussissutip nuutsinneranik pinnguaatinik oqartussaafimmut tunniussisoqartillugu tamanut nalunaaruteqarnissamik noqqaassutip nalaani. Unnerluussissummik tunuartitsineq, pasillummik atorunaarsitsineq imalunniit eqqartuussut inaarutaanngippat tamanna tamanut nalunaarutiginninnermi ersissaaq. Pinnguaatinut oqatussaaffik uppernarsaammik pisimaguni suliaq naammassineqartoq inaarutaasumik unnerluussissutip tunuartinneratigut imaluunniit pasilliutip atorunnaarsinneratigut imaluunniit inaarutaasumik pinngitsuutitsermik eqqartussissummi, pinnnguaatinik oqartussaaffiup suliap politiinit paasiniavigisassangorlugu tunniunneranik aalajangermit aamma malitsigisaanik eqqartuussissutaasinnaasut paasissutissat pinnguaatinikoqartussaqarfiup nittartagaanit tamaasa piiassavai.

**§ 69.** Pinnguaatinik oqartussaqarfimmi sulisut pillaasarnermik inatsisip §§ 152-152 e malillugu akisussaallutik pisussaatitaapput paasissutissat mianerisariallit, nakkutilliinermi suliaqarnerminni ilisimalikkatik, isertuutissallugit. Tamannattaaq atuppoq nunanut oqartussaffiup ingerlannerani kiffartuussisunut, aamma immikkut ilisimasallit oqartussaaffik sinnerlugu sulisunut. Aamma atuuppoq atorfinitsitaanerup imaluunniit isumaqatigiissutip atorunaarnerini.

*Imm.* 2. Nipingiussisussaanermik illersugassamik akuersineq imm. 1-imi taaneqartoq inunnik pisinnaalersitsinngilaq paasisstissasnik mianerisalialinnik ingerlatitsinnaanermik.

*Imm.*3. Imm. 1 akornutaassanngilaq paasissutissat mianerisariallit ukununnga ingerlateqqissinaanissaannut:

1. Nakkutillinermi oqartussat inatsit manna malillugu.
2. Suleqatigiit ataatsimoorfiinut ilaasortat.
3. Pisortani oqartussat allat, tassunga ilagilillugit unnerluutiginninermi oqartussat politiillu paasiniaaneri aamma pillaasarnermik inatsimmi, inatsimmi matumani imaluunnit nakkutilliinermik inatsimmi ilagitinneqartut pillaatissiisutaasinnaasunik eqqartuussisutigut suliaqartartut.
4. Ministeri pineqartoq, taassuma tamatigoortumik nakkutiginninneranut ilagitillugu.
5. Pisortaqartitsermi oqartussat aamma eqqartuussiviit aalajangernernik Erhvervsstyrelsimit aalajangerneqartartunik suliaqartartut.
6. Folketingip Ombudsmandia.
7. Inatsisiliornikkut isumalioqatigiissitat Folketingimit pilersinneqartut.
8. Paasiniaanissamik isumalioqatigiissitat inatsisikkut imaluunniit inatsit malilligu misissuisussatut isumalioqatigiissitat pilersinneqartut.
9. Naalagaaffiup Kukkunersuisartui aamma Rigsrevisionen.
10. Pigisanik agguaassinermi eqqartuussivik, oqartussat inuilluunnit allat inatsimmi matumani suleqataasut sullissiviit atorunaarsinnerini, akiliisinnaajunnaarnerini imaluunniit pisuni assingusuni, piumasaqaatigalugu paasissutissanik pissarsisut tamakkuninnga pisariaqartitsisut suliamik aallussinnissaminni.
11. Ataatsimiititat aamma suleqatigiit erhervsministerimit toqqarneqartut siunertaqartut peqquserluutinik malunnarunnaarsaanermik aamma pinerliiniarnermik aningaasalersuinermik pinaveersimatitsiniarluni iliuutsit oqallisiginiarlugit ataqatigiissarniarlugillu.
12. EU-mi imaluunniit nunami EØS-iusumi nakkutilliinermik oqartussaasut, akisussaasut inuit aamma sullissiviit inatsimmik peqquserlulluni iluanaarutinik malunaarunnaarsaanermut aamma naalliutsitsinermik aningaasalersuinermik pinaveersimatitsinermi iliuutsini inatsimmik maleruaarnermik.
13. Nakkutilliinermi oqartussaasut EU-p imaluunniit EØS-t avataannittut inuit sullissiviillu inatsimmik pinaveersimatitsilluni iliuutsinik peqquserlulluni pissarsianik malunnarunnaarsaanermik aamma pinerliiniarnermik aningaasalersuinermik inatsimmik maleruaasunik nakkutilliisut.

*Imm.* 4. Imm. 3, nr. 13 malillugu ingerlatiseqqiineq pisinnaavoq taamaallat nunat tamalaat suleqatigiinnerat tunuliaqutaralugu, aamma piumasaralugu tigusisut minnerpaamik inatsisitgut nipangissisussaanermik assingusumik imm. 1 malilugu nipangiussisussaatitaaneq, aamma pingaarutilimmik pisariaqartitsisut paasissutissanik suliami aallunnissaannut.

*Imm.*5. Kikkut tamarmik imm. 3, nr. 1-imiit 11 malillugu pinnguaatinik oqartussaaffimmi paasissutissanik mianerisarialinnik tigusisimasut paasissutissanut tunngatillugu pisussaapput imm. 1 malillugu nipangiussisussaanermik.

*Imm.* 6. Imm. 3, nr. 1,2,7,8,10, 12 aamma 13 malillugu paaasissutissanik mianerisalialinnik, nunamit EU-mit imaluunniit EØS-imit pisunik ingerlatitseqqinneq imaluunniit nunanit EU-p imaluunniit EØS-ip avataaniittut, paasissutissanik tunniussisut erseqqissumik akuersinermik tunniussisimassassut, tamatumuunngaannarlu atugassatut akuersissutip pineratigut.

*Imm.* 7. Paasissutissat mianerisariallit pinnguaatinik oqartussap tigusai, atorneqassapput taamaallaat nakkutilliinermik suliaqarnermut pineqaatissiissunit pineqaatissiisoqartillugu, imalunniit nakkutilliinermik oqartussap aalajangerneratigut pisortaqarnermi qaffasinnerusumut naammagittaalliuutitut imaluunniit eqqartuussivinnut tunniussassatut.

Kapitali 12

##### *Attaveqaqatigiineq aamma suleqatigiiffik*

**§ 70.** Erhvervsministerip aalajangersarsinaavai malittarisassat Finanstilsynetimit tassanngaaniillu allakatigut attaveqaqatigiinneq aamma Erhvervsministerimut tassanngalu pissutsinik inatsimmi matumani pineqartutut imaluunniit malittarisassat inatsit manna malillugu atortussanngortinneqarsimasut ingerlanneqartassasut digtalimik.

*Imm.* 2. Erhvervsminiterp digitalimik attaveqatigiinnermut malittarisassanik erseqqinnerusunik aalajangersaasinaavoq, tassunga ilagitillugu qarasaasialerinermi periaatsit aalajangersimasut, digital formatit aalajangersimasut aamma digitalimik atsiorneq assigisaalluunniit.

**§ 71.** Digitalimik nalunaarut isigineqarpoq saqqummersimasutut pineqarsinnaanngorluni nalunaarummut sumiiffittut.

**§ 72.** Inatsimmi uani imaluunniit inatsimmi matumani malittarissassani piumasarineqartoq allakkiaq Finanstilsynetiunngitsumit Erhvervsstyrelsimiunngitsimillu atortussanngortinneqarsimasoq atsiorsimassasoq, tamanna piumasaq naammassineqarsinnaavoq teknikimik atuinikkut qularnaarisumik kinaassutsimik allatut paasineqarsinaanngitsumik allakkiamik atortussanngortitsiumit, taamaattoq tak. imm. 2. Allakiat taama ittut nallersuussinnaapput allakianut inuttut atsiukkanut.

*Imm.* 2. Erhvervsministerip atsiornissamik piumasarisaq sanioqqunnissaat erseqqinnerusumik malittarisassiorsinaavaa. Tassuuna aalajangerneqassaaq nuttut atsiorneq avaqqunneqarsinnaanngitsoq allakkani immikkut pissusilinni.

**§ 73.** Skatteministerip pinnguaatinut oqartussamut tunngasuni aamma pinnguaatinik niuffatilinni, § 65, imm. 1-mi pineqartunut, aalajangersarsinaavai digitalimik attaveqatigiinnermut malittarisassat soorlu § 70-imi taaneqartut aamma atsioriaatsit pillugit aamma atsiorsinnaanermik avaqqussisinnaanermik 72-imi taaneqartutut.

**§ 74.** Inatsit manna naapertorlugu aamma Kalaallit Nunaanni Aningaasanik peqquserluutinik malunnarunnaarsaasarnermut allattoqarfik naapertorlugu erhvervsministeri nakkutilliinermi oqartussaqarfiit isumasioqatigiiffissaannik pilersitsissaaq. Isumasioqatigiiffik taanna ataqatigiisaarissaaq navianassutsimik naliliinernik aammalu aningaasanik iluanaarutinik saliinermut naalliutsisinermullu aningaasalersuinermut piareeqqasumik sillimanermut tunngasunik.

*Imm.*2. Erhvervsministerip aalajangersarsinnaavaa oqartussaasunut allanut sinniisut amerlanerusinnaanngorlugit.

Kapitali 13

*Peqatit aammalu naammagittaalliornermut aalajangersakkat*

**§ 75.** Peqatitut isigineqassapput sullissivik imaluunniit inuk, nakkutilliinermik oqartussaasup toqqaaneratigut aalajangerneqartut inatsimmi matumani imaluunniit iliuusissani inatsit manna malillugu aalajangersaneqartut, aamma Kalaallit Nunaanni inatsimmi paasissutissat aningaasanik akiliuteqarnermi malitassani ilanngullugit nassiunneqartussat**.**

**§ 76.** Aalajangernerit Finanstilsynetimit aamma Erhvervsstyrelsimit inaysit manna aamma malittarisassat inatsit naapertorlugu atortussanngortinneqartut paasissutissanik aningaasanik akliuteqarnermut ilagitillugit nassiunneqartussat aalajangernermi pineqartumit Erhvervsankenævnimut sulliassanngortinneqarsinaapput, kingusinnerpaamik aalajangernerup pieqartumut nalunaarutigineraniit sapaatiti akunneri sisamat qaangiutsinnagit.

**§ 77.** Aalajangiinerit inatsit manna malilligu pinguaatinut oqartussamit aalajangerneqartut aalajangiinerup malitassaanik ingerlatinneqassapput Akileraarusiinernik aalajangiisartunut Kalaallit Nunaanni pinnguaatit pillugit inatsimmi kapitali 12 malillugu. Kalaallit Nunaanni pinnguaatit pillugit inatsimmi kapitali 13 aamma assinganik atuuppoq.

Kapitali 14

*Inatsisinik atuutsitsineq*

**§ 78.** § 55, imm. 3, 1-4, aamma imm. 4, 3.-7.-mik unioqqutitsineq pillarneqassaaq akiliisitsinermik. Piaaraluni imaluunniit annertuumik mianersuaalliorluni unioqqutitsineq § 5, § 6, imm.1, imm. 2., § 7, imm. 1 aamma 2, § 8, imm.1-4 aamma 6, §§ 9 aamma 1, § 11, imm. 1 aamma 2 aamma imm. 3, 1., imm. 3 aamma 4, § 12, § 14, imm.1, imm. 2, imm. 2, imm.3, imm. 4, imm. 2 aamma imm. 5, §§ 15 aamma 16, § 17, imm. 1 aamma 2, §§ 18-20, § 21, imm. 1, imm. 2, § 22, imm. 2 aamma 3, § 24, imm.1, imm. 2, imm. 2 aamma 3, § 25, imm. 1 aamma 2, § 26, imm. 1 aamma 3 aamma 4, imm. 1, § 29, imm. 2, §§ 30 aamma 31, § 35 imm.1, § 36, imm, 1 aamma 2, § 38, imm. 1, §§ 40, 43 aamma 44, § 45, imm.2, § 48 imm. 1, § 49, imm. 1, § 57, imm. 2, § 59, imm, 1 aamma § 65, imm. 2, akiligassiisoqassaaq, Kalaallit Nunaanni pinerluttulerinermi inatsimmi pineqaatissiineq alla pineqanngikkaangat.

*Imm.2.* Ingasattumik imaluunniit piaaraluni annertuumik unioqqtitsinermut § 5, § 9, imm. 2, § 10, § 11, imm. 1 aamma 2 aamma imm. 3, imm. 2 aamma 3, § 12, § 14,imm. 1,imm. 2, imm. 2 aamma imm. 3 aamma 5, § 17,imm.1 aamma 2, §§ 18-imiit 18-imut, § 21, imm. 1,imm. 2, § 25,imm. 1, § 26,imm.1 aamma 3 amma imm. 4,imm. 1, aamma §§ 30, 31, aamma 40, Kalaallit Nunaanni pinerluttulerinermi inatsit malillugu pineqaatissiisoqarsinnaavoq.

*Imm.*3. Akiliisitsinernik imm. 1 millugu missiliuinerni pingaartinneqassaaq iliortup aningaasaqarnermigut pissusia. Unioqqutitsinernut sullissivinnut pineqartunut pingaartinneqassaaq sullissiviup pinerlunnerup nalaani ilanngaateqareerluni isertitai.

*Imm.* 4. Ingerlatsiviit il.il. (inatsisitigt pisinaaatitaasut pisussaatitaasullu) pillaatissinneqassapput Kalaalllit Nunaanni pineertuttulerinermik inatsimmi kapitali 5-imi malitarisassat malillugit.

*Imm.* 5. Inatsisini aalajangersakkani imaluunniit malittarisassat inatsit malillugu atuuttussanngorsimasuni unioqqutisinernut pisoqalisitsisarnermut malittarisassat atuuttut atorneqassapput.

*Imm.* 6. Malitarisassani inatsit malillugu atulersinneqarsimasuni aalajangerneqarsinnaavoq akiliisitsilluni pineqaatissiineq malittarisassanik inatsit malillugu atuutsineqartunik unioqqutitsinermi.

**§ 79.** Akiliisinneqarluni pillarneqarsinnaavoq sullissivik imaluunniit inuk peqqussutinik tunniunneqartunik § 51, § 54, imm. 1, imaluunniit §§ 60-immiit 66-imut malinninngitsoq.

**§ 80.** Sullissivik imaluunniit inuk pisussaaffinnik naammassinninngippat inatsisip § 49, imm. 1-imi aamma 4-mi pisussaffiusuni Finanstilsynetip pinngitsaaliissutitut inuk, sullissivik imaluunniit sullissivimmut akisussaallutik sulisut ullormut imaluunniit sapaatip akunnikkuutaartumik akiligassissinaavai.

*Imm.* 2. (Kalaalit Nunaannut atuutissanngilaq)

*Imm.* 3. Sullissiviup imaluunniit inuup pisussaaffini inatsit malillugu § 65, imm. 2-mi naammassingippagit, taamaattoq tak. § 69 a, imm. 2, pinnguaatinut oqartussaasup pinngitsaaliissutitut inuk, sullissivik imaluunniit sullissivimmi akisussaasut ullormut imaluunniit sapaatip akunnikkuutaartumik akiligassissinaavai.

*Imm.* 4. Erhervsministerip malittarisassanik § 18, imm. 8 malillugu, § 18, imm. 7-imi pineqartumi, nalunaarsuut aalajangersakkiorsinnaavoq erhvervsministerip pinngitsaaliissutitut inatsisitigut pisinnaatitaasut pisussaatitaasullu, suleqatigiffit il.il.ullormoortunik sapaaatip akunnikkutaartunillunniit akiliisissallugit nalunaaruteqartussaanermik pisussaaffiit naammassinngippatigik.

Kapitali 15

*Atuuttussangortitsineq, inatsisini allani allannguutit*

*aamma naalagaaffiup immikkortuini atuutsitsineq*

**§ 81.** Peqqussut atuutilissaaq apriilip 1.-anni, 2019.

*Imm.* 2. (Kalaallit Nunaannut atuutissanngilaq)

*Imm. 3.* Pinaveersaartitsinermut iliuutsit , pinerlunnermik iluanaarniartartunut, peqqarniisaarniarnissamillu pilersaarusiortunut Kalaallit Nunaanut inatsisip atortuulertinneqarnissaanik peqqussut nr. 1034, 30. august 2010-meersoq, atorunnaassaaq.

*Imm. 4.* (Kalaallit Nunaannut atuutissanngilaq)

*Imm. 5.* (Kalaallit Nunaannut atuutissanngilaq)

*Imm. 6.* (Kalaallit Nunaannut atuutissanngilaq)

**§ 82.** (Kalaallit Nunaannut atuutissanngilaq)

**§ 83.** (Kalaallit Nunaannut atuutissanngilaq)

**§ 84.** (Kalaallit Nunaannut atuutissanngilaq)

**§ 85.** (Kalaallit Nunaannut atuutissanngilaq)

# Ilaliussaq 1

### *Ilaliussaq 1, tak. § 1, imm. 1, nr. 8*

1. Taarsigassarsianik allatigullu akilersugassanik tigusineq.
2. Taarsigassarsisitsisarneq, taassunga ilagitillugit
3. akiligassatut pissarsiat
4. realkreditimit akiligassarsiat
5. factoring aamma diskontering
6. (Kalaallit Nunaannut atuutissanngilaq)
7. (Kalaallit Nunaannut atuutissanngilaq)
8. Akilersuinermi akilliutinik atulersitsineq aamma akiliuteqariaatsinillu aqutsineq (assersuutigalugu angalanissanut checkit aamma aningaaserivimmi akiitsukkanut uppernarsaatit) taamaaliorneq akiliisarnernut inatsimmut ilaatinneqanngikkaangat.
9. Qularnaveeqqusiineq aamma tunuliaqutsiisuuneq.
10. Pisisup akiligassaanik akilersuinerit, ukunannga
11. aningaasanik niuffateqarnermi atortut (checkit, nunat aningaasaannik pisineq, aallaqqaatitut akiliutinut uppernarsaatit il.il.),
12. nunat aningaasaannik niuerneq,
13. financielle futures aamma periarfissat,
14. nunat aningaasaat aamma ernialersueriaatsit,
15. pappiarat nalillit.
16. Pappiaranik nalilinnik aningaasaliissutinik ilaqqiinermut peqataaneq aamma tamatumani kiffartuussineq.
17. Sullissivinnut pigisarisanut ilusiliinermut siunnersuineq, suliffissuaqarnermi iliuusissanik aamma tamatumuuna appeqqutinut attuumassuteqartunut aamma siunnersuinernut, kattunnermullu atatillugu kiffartuussinermut aamma sullissivinnik pisiortornermut.
18. Aningaasanik ingerlaartitsineq (money broking).
19. Pigisatigut suliaqarfinnik aqutsineq aamma siunnersuineq.
20. Pappiaraatinik nalilinnik paaqqutarinninneq aamma aqutsineq.
21. Aningaaserivimmi boksinik attartortitsineq.

# Ilaliussaq 2

Makkua pissutsit aamma uppernarsaariaatsit immikkortunut, killilimmik navianaataasinnaasut:

1. Pisisartunut navianaataasinnaasut pissutsit:
2. Ingerlatsiviit aningaasanik niuerfinni nalunaarsorsimasut paasissutissiinissamik pisussaaffillit (aningaasanik niuerfimmik malittarisassanik imaluunniit inatsisiliornermik imaluunniit naammassinninnissamik aaqqissukkani), pisussaatitaasut naammaginartumik ammanermi piginnittuisutut pissutsinut.
3. Ingerlatsiviit sullissiviilluunniit tamanit pigineqartut.
4. Navianaataasinnaasut pissutsit nioqqutinut, kiffartuussissutinut, akiliuteqarnermi imaluunniit apuussusiniarnermi aqqutini.
5. Inuunermik sillimmasiinerit, ukiumut akilertagaq appasissoq.
6. Soraarnerussutisianik sillimmasiinerit, siusissukkut utertitsinermik periarfissaliinngitsunut aamma allagartaq qularnaveeqqutitut atorsinnaanngitsillugu.
7. Soraarnerussutinik aaqqissuinerit il.il. sulisunut tunniussisartut, aamma akiliutit akilerneqartartut akissarsianit ilanngaatitut aamma taamatut aaqqissuinermi malittarisassat ilaasortap pisinnaatitaaffiinik nuussinissamik akuerinninngitsut.
8. Aningaasaqarnermi nioqqutit imaluunniit kiffartuussissutit, pisisartut ilaannut killilimmik kiffartuussisartut kiffartuussissutinik naammattumik nassuiarnilinnik siunertaralgu aningaasaqarnermi ilanngussineq siuarsarniarlugu.
9. Nioqqutit aningaasatigut peqquserlulluni malunaarunnaarsaanermut aamma naalliutsisinermik aningaasalersuinermik navianaat pissutsinik allanit aqunneqaraangat, soorlu aningaasartuutinut killiliussat imaluunniit piginnittuunermi ammasumik pissuseq (soorlu aningaasat elektronikkikkoortitat ilaat).
10. Nunarsuarmi sumiiffinni navianaataasinnaasut pissutsit:
11. EU imaluunniit nunat EØS-iniittut.
12. Nunat pingajuusut sukumiisumik aaqqissuussisimasut aningaasatigut peqquserluttunik malunnarunaarsaarnermik pinerliiniarnermillu aningaasalersuisunik akiuiniartut.
13. Nunat pingajuusut uppernartumik tunngavilinnik kinaassusersiisartut soorlu nunani killilimmik peqquserlunnerni imaluunniit pinerlunnerni allani.
14. Nunat pingajuusut uppernartumik aallaaviusunik kinaassusersiisartut soorlu illugiilluni nalilersuinikkut, sukumiisumik naliliinernik nalunaarutitigut imaluunniit nalunaarutit malinnaatitsisut tamanut nalunaarutiginerisut piumasaqartut aningaasanik peqquserlulluni malunnarunnaarsaanernik aamma pinerliiniarnermik aningaasalersuinermik FATF-imi innersuussutinik 2012-imeersunik, aamma piumasaqaatinik taakkuninnga sukumiisumik piviusunngortitsisut.

# Ilaliussaq 3

### Pissutsit makku aamma uppernarsaasiornermi atortut pisut ilisarnarsisippaat navianaataasinnaasup annertusisinaaneranik:

1. Pisisartuni pissutsit:
2. Ingerlatani pissusilersorneq atuuppoq pisuni pissusissasuunngitsuni.
3. Inatsitigut pisinnaatitaasut pisussaasullu imaluunniit inatsilerinermi aaqqissukkat tassaasut inuttut pigisat ingerlanneranni piginneqatigiiffiusut.
4. Ingerlatsivit toqqartukkanik aktiaaeqartut imaluunnit aktianik piginnittuusut.
5. Ingerlatsiviit aningaasanik tigoriaannarnik tunngavillit.
6. Ingerlatsiviup piginnittuunermi ilusilernera pissusissamisuunngitsoq imaluunniit ingerlatsiviup ingerlassaasut naleqqiullugit pisariuallaartut.
7. Navianaataasinnaasut pissutsit nioqqutinut, kiffartuussissutinut, akiliuteqartarnernut imaluunniit apuussuisarnernut:
8. Private banking
9. Nioqqutit imaluunniit akiliuteqartanerit kinaassusersineqannginnermik siuarsaasinnaasoq.
10. Niueqatigiinnikkut imaluunniit akiliuteqartarnikkut attaviit toqqaannartumik attaviunngitsut sillimateqanngitsut soorlu elektroniskimit atsiornernik.
11. Akiliinerit ilisarisimasarinngisaniit imaluunniit pingajuusunit attuumassuteqarfiginngisanit.
12. Nioqqutit nutaat aamma niueqateqarnermi iliuutsit nutaat, tassunga ilagitillugit apuussuisarnermi pissutsit, aamma teknologiinik nutaanik atuilerneq imaluunniit teknologiit inerisarneqartut nioqqutaareersunut nutaanullu.
13. Nunarsuarmi sumiiffinni navianaataasinnaasut pissutsit:
14. Nunat uppernartutut aallaaviusut, soorlu illugiimmik nalilersuisarnerni, nalunaarusiani sukumiisumik naliliisuni imaluunniit malinnnaatitsinermik tamanut saqqummiunneqartuni, nunat paasineqarsimasut aningaasanik peqquserlulluni malunnarunnaarsaanernut aamma pinerliiniarnermik aningaaasalersuinermik akiuiniarnermut iluamik aaqqissuussisimanngitsut, taamaattoq tak. § 17, imm. 2.
15. Uuppernartutut aallaaviusuniit, nunat annertuumik peqquserluffiusutut imaluunniit pinerlunnernik ingerlatsiviusutut paasineqartoq.
16. Nunat pineqaatissiissutinik atuisut, akornusersorneqartut imaluunniit assigiingitsunik aaqqissuussiviusut soorlu EU-miit imaluunniit FN-imiit.
17. Nunat naalliutsitsisunik tapersersuisut aningaasalersuisulluunniit imaluunniit naalliutsitsisunik inissisimaffiusut.

**Eqiternera**

Kuunngip peqqussutaatut missiliummi nassiunneqartumi siunertaavoq Kalaallit Nunaanni peqquserlulluni malunnarunnaarsaanermik aamma pinerliiniarnermik aningaasalersuinermik akiuiniarnermut inatsit nutarsassallugu.

Peqqussutip atuutsilerpaa FATF-ip aningaasarsiornermi peqquserlulluni malunnarunnaarsaanermik aamma pinerliiniarnermik aningaasalersuisunut iliuuseqartartut, Finansiel Task Force nutartikkanik innersuussutai. Kalaallit Nunaat FATF-imut ilaasortaavoq.

Innersuutigineqarput matumuuna allaatiginninnermi tamanut atuuttut aamma immikkut oqaaseqarfginnissutit danskit inatsisaannut saniatigut iliuusissani iluarsiissutissanik peqquserlulluni malunnarunnaarsaanermut aamma pinerliiniarnermik anngaasalersuinermik inatsit nr. 651 juunip 8-aanni 2017-imeersoq kingusinnerusukkut allanngutitalik (matuma kingorna taagorneqartoq danskit malunnarunnaarsaanermut inatsisaat).

Kapitali 1

*Atuuffissai aamma nassuiaatit*

Peqqussutip nakkutigai sullissiviit taassuma piumasaqaataanik malittarinnittuussanersut, aammattaaq sullissiviit tamatunnga pineqanngitsut attaveqassanngitsut. Sullissiviit makku peqqussutip piumasaqaataanik maleruaasussaatitaapput:

* Aningaaseriviit,
* Realkreditinik ingerlatsivit
* Ingerlatsiviit aningaasaateqarfinnik sullissisut,
* Inuunermut sillimmasiisarfinnik aamma soraarnerussutisianik tamatigoortumik sullissiviit,
* Ileqqaakkanik sullissiviit,
* Aningaasanik elektronikkikkut ingerlatitanik atortitsisut aamma akiliisanernik niuffatillit ilaliussaq 1, nr. 1-7-imi pineqartut, akiliisarneq pillugu inatsimmi,
* Sillimasiutinik suliaqartut, taakkua inuunermik sillimmasiinernik aamma aningaasalersuinermi sillimmasiutinik suliaqaraangata,
* Aningaasalersuinermik ingerlatanik peqqussummi ilaliussaq 1-mi taagorneqartunik ingerlatsigaangata,
* Ingerlatsiviit nunanit allaneersut immikkortortaat nunamilu maani agguaassisartui nr. 1-7, 10 aamma 11 malillugit ingerlatsigaangata,
* Ingerlatsiviit aningaasalersuinerni ingerlatsisut aamma allatut aningaasalersuinernik sullissisut, taakku sullissivinnut toqqaannartumik sullissigaangata,
* Danskit UCITS aamma allatut aningaasalersuinermik aningaasaateqarfiit, sullissiviit tamakku toqqaannartumik sullinneqaraangata,
* Advokatit,
* Nunat aningaasaannik taarsisarfiit,
* Pinnguaatinik niuffatillit, aamma
* Danmarks Nationalbank sullissani nr. 1-imi taaneqartuni assingusunik sullissigaangata.

Peqquserluutinik malunnarunnaarsaaneq paasineqassaaq pigisanik pissarsiassanik allanngortitsineq nuussineq, nipangiussineq imaluunniit pigisat pissarsiassat qanoq issuserpiaannik, kingoqqiviinik, atorneqarnerinik imaluunniit nikerarnerinik isertuussineq imaluunniit pigisanik pissarsiassanut taakkunnga piginnittuuneq imaluunniit tamatumunnga tunngasunik pisinnaatitaaffinnik aamma pigisaqalerneq, piginninneq imaluunniit pigisanik pissarsiassanik atuineq nalunngikkaluarlugu tamanna pinerluttuliornerusoq imaluunniit tamaatut iliornermut peqataaneq. Peqquserluutinik malunnarunnaarsaaneq nassuiarneqassaaq aamma suleqataalluni peqataanertut imaluunniit iliuutsinik tamakkuninnga ilaaniarneq, ikiuineq imaluunniit kaammattuineq, ikiuineq imaluunniit siunnersuineq. Aammattaaq innersuussutigineqarput immikkut oqaaseqarfiginnissutit danskit peqquserluutinik malunnarunnaarsaaneq pillugu inatsisaanni.

Naalliutsisinermik aningaasalersuineq paasineqassaaq pigisanik tunniussineq katersinerluunniit qanorluunniit iliornikkut, toqqaannartumik aamma toqqaannanngitsumik, siunertaralugu taakku atornissaat imaluunniit ilisimanissaat atorneqassasut tamakkiisumik ilaannakortumillunniit iliuutsinut pillaatissiissutigineqartussanut soorlu pineqartut Kalaalit Nunnaanni pinerluttulerinermik inatsimmi §§ 28-miit 30-mut. Aammattaaq innersuussutigineqarput danskit peqquserluutinik malunnarunnaarsaaneq pillugu inatsisaanni § 4-mut immikkut oqaaseqaatit.

FATF-ip innersuussutaanni nr. 3-ip aamma 5-ip aalajangersarpaat peqquserluutinik malunnarunnaarsaanerup aamma pinerliiniarnermik aningaasalersuinerup nassuiaataat.

Peqqussutip aammattaaq imarai nassuiaatit arlallit soorlu piginnittuiusut, allaffigeqatigiiinnikkut aningaaseriviimmut attuumassuteqarnerit aamma politikkikkut akuusut.

Aammattaaq innersuussutigineqarput immikkut oqaaseqarfiginnissutit danskit peqquserluutinik malunnarunnaarsaaneq pillugu inatsisaanni §§ 1-imiit 4-mut.

Kapitali 2

*Navianassutsinik naliliineq aamma navianassutsimik aqutsineq*

Kapitali 2-p imarai sullissivinnit aamma inunnit navianassutsimik naliliinermik aamma navianassutsimik aqutsinermik piumasaqaatit. Peqqussummi tunngavigineqarput navianassutsimi tunngaveqarnermik periaaseq, maannakkutut malittarisanik tunngaveqartunik periaaseq atornagu. Navianassutsimik tunngaveqartut periaatsit ilagaat navianassutsimik naliliineq sullissiviit aamma inuup peqquserlulluni malunnarunnaarsaanermut pinerliiniarnermillu aningaasalersuinermik atornerlunneqarsinnaaneranik sullissiviup navianassutsimik kinaassusersiisinnaanera nailerneqassasoq. Navianassutsimik naliliinissami pineqarpoq peqquserlulluni malunnarunnaarsaanermut pinerliiniarnermillu aningaasalersuinermik inuit sulissiviillu atornerlunneqarsinnaanerat. Imatut paasineqassalluni, navianassutsimik naliliineq pissasoq suliffiit inuillu peqqussut manna malillugu iliuusissatut aallartissimasaat apeqqutaatinnagit, aallaaviussasullu sullissiviit inuillu niuernermut aaqqissuussaat, ilagitillugit pisisartunut, nioqqutinut aamma kiffartuussinernut, aningaasanik nuussinernut tunniussinermilu aqqutinut aamma sumiiffik niuerfiusoq pillugu navianassutsimik naliliineq.

Peqquserluttunik malunnarunnaarsaanermik aamma pinerliiniarnermik aningaasalersuinermut akiuiniarnermut pingaarpoq sullissiviit aamma inuit atussagaat navianassutsimik naliliineq, tassunga ilagitillugit sullissivik allassimasunik politikkeqassasoq, iliuusissaqassasoq aamma nakkutilliissuteqassasoq peqquserluutinik malunnarunnaarsaanermut aamma pinerliiniarnermik aningaasalersuinermut pinaveersimatitsissutinik. Politikkip ilagissavaa sullissiviup imaluunniit inuup aalajangersassagai iliuusissatut pingaarnertut anguniakkat peqquserluttunik malunnarunnaarsaanermi pinerliiniarnermilu aningaasalersuinermut tunngasut, iliuusissatut paasineqassallutik ingerlassat suliarisassat allassimasuniittut.

Navianassutsimik nalilinnerup saniatigut aamma navianassutsimik killiliiniarluni iliiuutsit saniatigut, ilaatigut piumasarineqassaaq sulisumik imaluunnnit aqusisumik ilaasortamik toqqaanissaq, pisussaaffeqartumik sullissivik sinnerlugu aalajangiinissamik pisinnaatitaasoq. Inuk taanna naammattumik ilisimasaqartuussaaq sullissiviup peqquserlulluni malunnarunnaarsaanermik aamma pinerliiniarnermik aningaasalersuinermik aalajangiisinnaalluni kinguneqarsinnaasumik sullissiviup navianaateqarsinnaanermut takussutissaanut sunniisinnaasumik. Inuk taanna aamma naammaginartumik tutsuiginartuusariaqarpoq aamma pissuseqassanani sunniuteqarsinnaasumik inuup taassuma illersorneqarsinnaasumik atorfimminik aallussinnaaneranut apeqqusiisumik.

Taamatuttaaq peqqussummt ilaasoq sulissiviup inuullu sulisutik misissorsinnaassaagaat qularnaarniarlugu sulisut atorfitsik peqquserlunnikkut malunnarunnaarsaarnermut pinerliiniarnermillu aningaasalersuinermut atornerlussanngikkaat. Piumasaqaatit aamma ilagaat qularnaarneqassasoq sulisut pisariaqartunik piginnaasaqassasut FATF-ip innersussutaani nr. 18-imi nassuiarneqatutuut.

Allatigut innersuussutigineqarput danskit peqquserlulluni malunnarunnaarsaanermut inatsisaanni §§ 7-miit 9-mut immikkut oqaaseqarfiginnissutit.

Kapitali 3

*Pisisartunik ilisimanninnermi iliuutsit*

Peqqussummi kapitali 3-p nalimmassarpaa pisisartunik ilisimanninneq, tassunga ilagitillugit pisisasartunik ilisimanninnermik iliuutsit.

Sullissivik aamma inuit pisussaapput pisisartutik ilisimassallugit psisartoqarnermi pissutsini tamani. Imaappoq pisisartunik ilisimanninnissamik iliuutsit ilagigaat piumasaqaat niueqatitut attaveqarnernik pilersitsineq, tamatumani piumasaralugit, inunnut inuusunut, piginnittuiusunut kinaassutsimik paasissutissat nakkutiginissaat, inatsisitigut pisinnaatitaaasut piginnaatitaasullu piginnittuussusiata aamma nakkutiginninnermi ilusiliinerat aamma niueqatit attavigisat attavimminni siunertaasa paasissutissartaat siunertarissakkut qanoq issusiat, aamma paasissutissat tamakku akuttunngitsumik navianaammut naliliinermi paasissutissat nutarsartarnissaat.

Sulissiviit inuillu pisisartumut navinaammik naliliinertik tunuliaqutaralugu pisisartunik ilisimasaqarnissamut iliuutsinik suliaqartassapput. Taatuma ilagaat pisisartunik ilisimanninnermik iliuutsit tamatumani nallerneqassanani killilinnik imalunniit annertusisamik peqquserlulluni malunnarunnaarsaanermut imaluunnit pinerliiniarnermik aningaasalersuinermut navianaateqarnersut pisisartunik ilisimanninnermik iliuutsit, tamatumani nalilerneqarluni killilimmik navianaateqartoq imalunniit pisisartunik ilisimasakinnermi iliuutsit sakkussiat, tamatumani nalilerneqarluni annertusisamik navianaateqartoq. Peqqussummi ilaliussat 2 aamma 3-mi nalunaarutaapput pissutsit killilimmik imaluunniit annertusisamik navianaat.

Pisisartunik ilisimasaqarnermi iliuutsinik aalajangersakkat naapertuupput FATF-ip innersuussutaanut 9-mit 10-mut, 12-imiit 14-imut, 16-miit 19-imut aamma 22-miit 23-mut.

Allatigut innersuussutigineqarput danskit peqquserluutinik malunnarunnaarsaaneq pillgu inatsisaanni §§ 10-miit 21-mut aamma 13-imiit 21-mut immikkut oqaaseqarfiginnissutit.

Kapitali 4

*Inummit pingajuusumit ikorserneqarneq*

Kapiali 4-mi pineqarput paasissutissat suut inunniit pingajuusunit aasassatut tuniunneqarsinnaanersut.

Pisisartunik ilisimanninnernik iliuusissat uteqattaartut kinguaattoortitsisut iluamillu suliaqarnissamut ajornartitsisut pinaveersimatinniarlugit, annertusisamik paasissutissanik pissarsisinnaanissaq pingaaruteqarpoq, pisisartut pillugit paasissutissat inummit pingajuusumit pissarsianik, ilagilerlugit sullissiviit aamma inuit tamaasa, tamanna ajornangitsillugu. Tamatuma peqqussut maanna atuttuumut sanilliullugu paasissutissanik pissarsisinnaaneq annertunerulersissavaa. Inummulli pingajuusumut paasissutissanik sunik tunniussisinnaaneq killeqarpoq.

Inummit pingajuusumit paasissutissanik aallersinnaanerup annertusinerata periarfissaanera apeqqutaatinnagu akisussaaffik tamarmiusoq sullissivimmiippoq.

Aalajangersakkat FATF-ip innersuussuttaani nr. 17-mi pineqartunut naapertuupput, inummit pingajuusumit ikiorserneqarnissamik piumasaqaatip aalajangersarnera.

Allatigut innersussutigineqarput danskit peqquserluutinik malunnarunnaarsaanermut inatsisaanni §§ 22-miit 24-mut.

###

### Kapitali 5

##### *Misissuinissamut, nalunaarsuinissamut, nalunaarutiginninnissamut*

##### *aamma paqqutarinninnissamut pisussaaffik*

Peqqussutip kapitali 5-iani pineqarput sullissivinnut aamma inunnut misissuinissamik, nalunaarsuinissamik, nalunaarutiginninnissamik aamma paaqqutarinninnissamik pisussaaffiit.

Aningaasanik peqquserluutinik malunnarunnaarsaanermik aamma pinerliiniarnermik aningaasalersuinermik sukumiisumik akiuiniarneq anguniarlugu sullissiviit, inuillu inatsimmi pineqartut ingerlatissavaat akiliuteqarnernik ingerlassanillu paasinartunik misissuinerit. Sullissiviit inuillu misissuisussaatitaanermik kajuminnerat killilerneqartarpoq pisisartui pisinnaatitaappata pisunik takunnissinaassallutik, akiliuteqartarnerit ingerlassallu pasinartut pillugit pineqartut paasissutissaannik pissusaannillu misissuinerni.

Misissuinissamik pisussaaffiup ilagaa akiliutit pisariusut aamma annertoorujussuit aamma akilersueriaatsit ingerlatallu erseqqissumik aningaasaqarnermut imaluunniit takussaasuni inatsisitigut siunertaqanngitsut.

Misissusussaanermik pisussaaffik ilaneqartariaqarpoq piumasaqaammik pisisumik malittarinninnissamik, naleqquffiani, annertusineqassasoq eqqumaffigalugu pisisoq akiliuteqarsimasoq imaluunniit ingerlassaqarsimavoq pasinartumik, taamatullu ileqqoqarluni ingerlaassiinnartoq. Taamaattoq imaattoqarsinnaasarpoq annertusisamik alapernaarsuineq naleqqutinngitsoq. Aamma erseqqissaatigisariaqarpoq pasilliut sakkukillisimappat taanna SØIK-mit naluaarutigineqassasoq.

Paaqqutarinnittussaanermik naammassinninniarluni aalajangersaasoqassaaq, pisussaaffimmik kinaassutsimik allagartat assilinerinik paaqqutarinnittarnissamik, imaassimappat atorneqarsimasut pisisup kinaassutsimik paasissutissaataanut upernarsaatitut. Pas-ip normuanik nalunaarineq naammakkuunnaassaq piumasaqaammik naammassinninnissamut. Pisussaaffiunngilaq atussallugu, soorlu kinaassutsimik ilisarnaat assiliartalik atussallugu piumasaqaatinik naammassinninnissami. Aamma paasissutissanik toqqorsivimmi elektroniskiusumi allagartaliisoqarsinnaavoq. Pingaartoq tassaavoq, pisisoq kinaassusersissallugu nalunaarsukkat tunngavigalugit.

Kinaassutsimik paasissutissat paaqqutarisat, pisisartumik ilisimanninnissaq pillugu iliuutsini atorneqartut, paaqqutarinninermik pisussaaffimmik naammassinninneruvoq aamma, akiliuteqarnermi pasinartut pillugit nalunaarsuutitigut misissuinermi.

Peqqussutip § 25, imm. 3, aamma § 26, imm. 5 akornuserpaa inuup nalunaarutigineqarsimasup takunnissinaanera § 25-mi aamma § 26-mi pineqartut misissuinerit nalunaaruteqarnerillu. Aalajangersagassatut siunnersuutip inuup paasiniaasinnaanera mattuppaa ingerlasuni aamma misissuinerni ingerlataareersuni, piffissaligaanngitsumik aamma inuit paasissutissaataat pillugu inatsimmik sanioqqussisumik.

Kapitali 4-p naammassivaa FATF-ip innersuussutaa nr. 11, 20-miit 21-mut aamma 23.

Allatigut innersuussutigineqarput danskit peqquserluutinik malunnarunnaarsaanermut inatsisaanni §§ 25-mit 30-mut immikkut oqaaseqarfiginnissutit.

Kapitali 6

*Killissanik qaangiisumik il.il ingerlatsineq*

Peqqussutip kapitali 6-iani pineqarput killissanik qaangiisumik ingerlassat pillugit pisussaaffiit.

Sullissiviit killissat qaangerlugit suliaqartut nunani EU-mi aamma EØS-ini qularnaartussaavaat sullissiviup pineqartup malueruassagai nunani pineqartumi naalagaaffinni aalajangersakkat peqquserluutinik malunnarunnaarsaanermi aamma pinerliiniarnermik aningaasalersuinermut aalajangersakkat.

Suliffeqarfiit immikkortortaqartut imaluunniit piginneqataassutinik amerlanerussuteqartumik piginnittuussut nunat EU-mit imaluunniit EØS-ini pilersinneqarsimasut qularnaassavaat piumasaqaatit peqquserlulluni malunnarunnaarsaaneq pillugu inatsit malillugu, aamma paasissutissat illersorneqarnissaat pillugu nunami pilersitsiviusumi piumasaqaatinut akerliunngippata. Naalagaaffimmi pilersitsiviusumi peqquserlulluni malunnarunnaarsaarnermik inatsisit malinnissaannik piumasaqaatit avaqqutaartinneqarpata, sullissivik iliuuseqassaaq qulakkeerumallugu, peqquserlunnikkut malunnarunnaarsaarnermut pinerliiniarnermillu aningaasalersuinerup pisinnaaneranut immikkoortortaqarfimmi sullissiviulluunniit pigisaani piareersimanissaq, tassunga ilagitillugu pisariaqavitsillugu nunami pineqartumi ingerlataqannginnissaq. Sullissiviup Finanstilsyneti ilisimatissavaa, nuna sumiiffik maleruagassanik atuutsitsinissamut inerteqquteqarpat.

Peqqussutip imaraa sullissivinni piginneqatigiiffiit ataaniittuni, SØIK-mut nalunaaruteqarsimaffiusuni, taakkua piginneqatigiiffiusumi ilaasunut allanut paasissutissanik paarlaasseqatigiissasut, pigisat aalajangersimasut pasineqartut pinerlunnikkut pisuusimassasut imaluunnit naalliutsitsilluni aningaasalersuinermut attuumassuseqartut.

Peqqussutikkut periarfissiineqarpoq Finanstilsynet malittarisassanik erseqqinnerusunik aalajangersaasinnaasoq periusissianik, nunanut nunallu immikkortuinut piumasaqaatit naammassiniarlugit imaluunniit FATF-ip innersuussutai naammassiniarlugit.

Allatigut danskit peqquserlulluni malunnarunnaarsaanermut inatsisaanni §§ 31-mit 32-mut aamma 34-mut immikkut oqaaseqarfiginnissutit innersuussutigineqarput.

Kapitali 7

*Atorfillit*

Kapitali 7-ip aalajangersarpai, whisteblowerimik aaqqissuussinermi sullissivinni pineqartuni piumasaqaat inuit ilanngullugit aamma atorfillit nalunaaruteqartut illersugaanissaannik piumasaqaat.

Aaqqissuinermi siunnersuutigneqarpoq, ilaatigut ileqqaarnermik sullissivinni, advokatini aamma pinnguaatinik niuffatilinni atorfillit immikkut, arlaannaannulluunnit attuumassuteqanngitsunut aamma periarfissiisumik nutaanik peqquserlulluni malunnarunnaarsaaneq pillugu inatsimmi unioqqutitsinerusinnaasunik, sullissivimmit pilianik nalunaaruteqarsinnaanerit, tassunga ilagitillugit atorfilinnit imaluunniit sullissivimmi siulersuisunut ilaasortanit. Tamanna piumasaqaataareerpoq aningaasarsiornermik sullivinni allatigut aningaasaqarnikkut naligiissaarinerni atatillugu.

Aqqissuussineq malillugu nalunaarutiginninnerit atermik taasinertaqanngitsumik pisinnaassapput. Siunersuutigineqarpoq aaqqissuussineq eqqunneqassasoq aatsaat sulliviup sulisui 5-nit amerlanerugaangata. Nakkutilliinermi oqartussaasoq, pissutsini immikkut ittuni, piumasaqaammik avaqqutsilluni immikkut akuersisinnaavoq.

Sulissiviit aamma inuit atorfillit iluaqusersuutaanngitsumik misigitissanngilaat imaluunnit iluaquersuutaanngitsumik kinguneqartitsivigineqassanngillat atorfillip naluunarutigisimappagu sullissiviup imaluunnit inuit unioqqutsisinerat imaluunnit unioqqutitseratarsinnaanerat peqquserlulluni malunnarunnaarsaaneq pillugu inatsimmik. Aammattaaq siunnersuutigineqarpoq sullissviit inuillu iluaqusersuutaanngitsumik illiorfigissanngikkaat imaluunniit iluaqusersuutaanngitsumik kinguneqartitsivigissanngikkaat atorfillip suliarisimappagu suleqatigiit akornanni peqquserlulluni malunnarunnaarsaanermik imaluunniit pinerliiniarnermik aningaasalersuineq imaluunniit SØIK-mut nalunaarneq.

Aammattaq innersuussutigineqarput danskit peqquserlulluni malunnarunnaarsaaneq pillugu inatsisaanni §§ 35-mik aamma 36-mik immikkut oqaaseqarfiginnissutit.

Kapitali 8

*Nipangiussisussaatitaaneq aamma akisussaaffik*

Peqqussutimi kapitalip 8 nakkutigivai nipangiussisussaatinaaneq aamma sullissivimmut aamma inunnut akisussaaffik tassunga ilagitillugu atorfillit allallu.

Peqqussummut ilaavoq sullissivimmut aamma inunnut peqqussummi pineqartunut pisussaaffik, aqutsisut aamma sullissivinni atorfillit aamma taakkunani inuit allalluunniit, sullissvimmi immikkut suliaqartut imaluunniit suliaqarsimasut, isertuunniarlugit SØIK-imut nalunaartiginninnermik tunngasumik, imaluumit tamanna isumaliutigineqartoq.

SØIK-imut nalunaaruteqarnermik paasissutissanik tunniussisoqarsimasoq, tamanna isumalitigineqartoq, imaluunnit misissuineqartoq imaluunniit missuineqassasoq assersuutigalugu akiliuteqarneq pisariusumik annertoorujussuarmilluunniit, ingerlatinneqarsinnaasoq oqartussanut aamma soqutigisaqaqatigiinnut, nakkutiginnittunik peqquserlulluni malunnarunnaarsaanermik inatsisip malitsinnissaanut, soorlu aamma piginneqatigiilluni ingerlatitseqatigiinnermi ingerlatitseqqiisoqarsinnaasoq.

Taassuma saniatigut noqqaanikkut periarfissiisoqarsinaasoq immikkortortat aamma amerlanerussuteqarnikkut ingerlatsiviit pigisat nunani pingajuusuni inissisimasut akornanni paarlaateqatiinnermik, sullissiviit taakku malittaripassuk piginneqatigiiffiit politikkii periaasiilu, tassunga ilagitillugit piginneqatigiffimmi paasissutissaik paarlaasseqatigiinnerit, aamma piginneqatigiiffiup politikkiinik iliuusaanillu naapertuuppata peqquserlulluni malunnarunnaarsaanermut malitassami 4-mi piumasaqaatinut.

Peqqussutip kapital 8-aa malippaa FATF-ip innersuussutaa nr. 21, pineqartoq nipangiussisussaatitaaneq aamma mianerinninneq.

Allatigut innersuussutigineqarput danskit peqquserlulluni malunnarunnaarsaanermik inatsisaanni §§ 37-mut aamma 38-mut immikkut oqaaseqarfiginnissutit.

Kapitali 9

*Aningaasanik akiliutit*

Kapitali 9-mi § 39-ip aalajangersarpaa, qaqugukkut Kalaallit Nunaanni aningaasanik nuussinermi paasissutissanik ilanngussinissamut inatsit (aningaasanik nuussinermut inatsit) atuutissannginnersoq.

Kalaallit Nunaanni aningaasanik nuussinermi paasissutissanik ilanngussinissamut inatsit Kalaallit Nunaata, Danmarkip Savalimmiullu iluani akornaniluunniit nioqqutissanik kiffartuussinissamilluunniit pisinermi nuussinernut atuutissanngilaq, § 39, imm. 1, nr. 1-3-mi piumasaqaatit naammassineqarsimappata.

Aningaasanik nuussinermut inatsit atuutissanngippat aningaasat annertussutsimikkut nalingisa 1.000 EUR-t sinnissanngikkaat piumasaqaatit siullersaraat. Atuutsitsinnginnissamut periarfissami piumasaqaataavoq aningaasanik nuussinermut peqqussutip aappaani artikel 2, imm. 5 malillugu inuk imaluunniit sullissivik aningaasanik nuussisoq hvidvaskedirektivip sisamaata piumasaqaatitaani ilanngunneqassasoq.

Piumasaqaatit aappaat tassaavoq, nuussisoq, atuutsitsinnginnissaq atuutissappat, peqqussummi pineqartumi ilanngunneqarnissaa imaluunniit Danmarkimi Savalimmiuniluunniit malittarisassani assingusuni ilanngunneqannginnissaa. Inuk akiliinermik nuussisoq peqqussutip atuuffissaani pineqarpat peqqussummi piumasaqaat naammassineqarsimassaaq.

Piumasaqaatit pingajuat tassaavoq, tigusisup aningaasanik nuussisua kisitsisit atorlugit nalunaarsuisoqarneratigut inuup pisussaatitaasup imaluunniit akisussaasuusup kinaassusersineqarsinnaanissaa, tassa tigusisup isumaqatigiissuteqarfigisimasaa nioqqutimik tunniussinissamut kiffartuussinissamulluunniit. Taamaattumik piumasaqaataavoq tigusisoq akiliisorlu isumaqatigiissusiorsimassasut, paasissutissat aningaasanik tigusisumit pissarsiarineqartut atorlugit akiliisoq kinaassusersineqarsinnaasunngorlugu. Nioqqutigineqartoq kiffarttuussinerluunniit tunniutsinnagit isumaqatigiittoqarsimassaaq akiliuteqartup (pisisup) akiliummillu tigusisup (tuniniaasup) akornanni. Kisitsisit atorlugit nalunaarsuinermi naqinnerit, kisitsisit, ilisarnaatillu (symboler) atorneqassapput, akiliinermik ingerlatsisup piumasaqaatit naapertorlugit nalunaarsuinerminut aalajangiullugit atugai akiliinermut aamma ingerlatsinermut systemit imaluunniit nalunaaruteqarnermut systemit, atorneqartut aningaasanik nuussinermut, akiliisup akiliummillu tigusisup kinaassusersineqarsinnaaneranik periarfissaqartitsisut.

Kapitali 10

*Sullissiviit nunat aningaasaannik taarsiisitsisartut*

Peqqussutip kapitali 10-ani nakkutigineqarput sullissiviit nunat aningaasaannik ingerlatsisut, tassunga ilagitillugu akuersissummik pissarsinissamik piumasaqaat.

Peqqussummi siunnersuutigineqarpoq sullissiviit nunat aningaasaannik ingerlatsisut akuersissuteqarnissamik piumasaqaateqarfigineqartarnissaannut piumasaqaammik eqqussinissaq, inatsisit malillugit nunat aningaasaannik niuernermik ingerlatsisisoqarsinnaaqqullugu.

Akuerssissummik piniarluni sullissivik qinnuteqaammik Finanstilsynetimut nassiussissaaq, ilaliussat naapertuuttut ilanngullugit, ingerlatsinermi periaatsit, allagaatit piukkunnassutsimut tutsuiginassutsimmut piosrtaqatigiinnit il.il. nalillinerit. Inerteqqutaavoq sulliviup akuersissummik pereersimatinnani niuernissaa.

Finanstilsyneti periarfissaqarpoq malittarisassanik aalajangersaassalluni, peqqussut tamakkiisumik ilaannaatigulluunniit atuutissanngitsoq sullissiviit aamma inunnut aningaasanik killilimmik taarsiisarnernik taamaallaat ingerlatsisunut. Taamatut periarfissamik atuinissamut Finanstilsyneti immikkut isiginiassavaa pinerluttut immikkut aaqqissuussinerni atornerluisinnaanerat.

Allatigut innersuussutigineqarput danskit peqquserlulluni malunnarunnaarsaanermut inatsisaanni §§ 40-miit 46-mut immikkut oqaaseqarfiginnissutit.

Kapitali 11

*Nakkutilliineq*

Peqqussutip kapitali 11-ani nakkutigineqarpoq sullissiviup peqqussummi piumasarineqartunik malinninnera.

Peqqussut malillugu pingasunik nakkutilliisoqarpoq, Finanstilsynet, Pinnguaatinut oqartussaaffik aamma Advokatrådet. Finanstilsynetip suliaraa aningaasaqarnikkut sullissivinnik nakkutilliineq, Pinnguaatinik oqartussaaffiup suliaraa kasinonik nakkutilliineq, aamma Advokatrådip suliaraa advokatinik nakkutilliineq.

Kapitali 11-mi nalunaarsorneqarsimapput Finastilsynetip aqutsinikkut sullissiviit pineqaatississinnaasai peqqussummi piumasaqaatit malingippatatigik. Aqutsinikkut pineqaatissiissutit ilagaat, uparuaanerit, naalakkiutit, tassunga ilagitillugu peqquserlulluni malunnarunnaarsaasumik soraarsitsineq, tamanut nalunaarutiginninneq il.il. Aammattaq periarfissaavoq, peqqussummut ilanngussaq 1-imi aningaasalersuinermi ingerlassani niuffateqartuni nalunaarsorsimasunik peersitsinissaq.

Ilanngullugit nalunaarsorneqarput aqutsinikkut pineqaatissiissutit Pinnguaatinik oqartussaaffiup pineqaatississinnaasai.

Advokatrådeti taamaaqataanik periarfissaqanngilaq peqqussummi piumasaqaataanik malinningitsunut peqqusinernik tamanut nalunaarutiginninnissamut.

Peqqussutip kapitali 11-ata FATF-ip innersuussutai nr. 26-miit 28-mut malippai, taakkunani pineqarlutik sullissivinnik aamma inunnik nakkutilliineq.

Allatigut innersuussutigineqarput danskit peqquserlulluni malunnarunnaarsaaneq pillugu inatsisaanni §§ 47-miit 69-imut immkkut oqaaseqarfiginnissutit.

Kapitai 12

*Attaveqaqatigiinneq aamma suleqatigiit isumasioqatigiiffiat*

Peqqussutip kapitali 12-iata aalajangersarpai naakkutilliinermi oqartussanut piumasaqaatit sullissivinnut attaveqaqateqarnermi, aamma suleqatigiit isumasioqatigiiffiannik pilersitsineq.

Peqqussutikkut periarfissiineqarpoq piumasaqaatinik aalajangersaanissamik sullissiviit nakkutiliinermillu oqartussat akornanni attaveqaqatigiinnissamik piumasaqaammik. Tamatuma kingunerivaa piumasaqaateqartoqarsinnaasoq allannikkut aamma digitaliusumik attaveqaqatiginninnissamut. Tassanga ilagitillugu qarasaasiani atortut aalajangersimasut atornissaat, digitalformatit immikkut ittut aamma digitalimik atsioriaatsit assigisaalluunniit

Peqqussutikkut pilersinneqassaaq suleqatigiit isumasioqatigiiffissaannik nakkutilliinermik oqartussat aamma SØIK-ip akornanni, oqartussaasut navianaammik naliliineri aamma aaqqissukkat peqquserlulluni malunnarunaarsaanermik pinerliiniarnermillu aningaasalersuinermik akiuiniarnermik tamanut attuuttut ataqatigiissaarlugit. Oqartussat killilimmik navianaatinut aaqqissuineri ataqatigiissaarniarlugit pisariaqarpoq suleqatigiit isumasioqatigiiffiat inatsisikkut tunngavilik, ajornarunnartillugu paasissutissanik oqartussat akornanni ataqatigiissaarineq. Tamanna naapertuuppoq FATF-ip innersuussutaanut nr. 1-miit 2-mut, tamatumani aalajangersarneqarmat nunat ilaasortaasut toqqaassasut oqartussamik imaluunniit aqqissuussinermik, ataqatigiissarniarlugit navianaatinik kinaassusersiinissat aamma navianaatit pakkersimaarnissaat.

Allatigut innersuussutigineqarput danskit peqquserlulluni malunnarunnaarsaaneq pllugu inatsisaanni §§ 70-imiit 74-imut immikkut oqaaseqarfiginnissutit.

Kapitali 13

*Peqatit aamma naammagittaalliornermut aalajangersakkat*

Peqqussutp kapitali 13-iata aalajangersarpai sullissiviit inuillu naamaagittaalliorsinnaaffii.

Peqataanermi inissisimanerup aalajangersarnissaata ilaatigut kingunerissavaa suliat ingerlanneqartarnerat pilligu inatsit malillugu allagaatini takunnissinaaneq paasissutissanik mianerisarialinnik suliap ilaani pineqartumut tunngasunik, aamma periarfissaralugu nakkutilliisut aalajangigaannut naammagittaalliorsinnaaneq.

Peqqussummi peqquserlulluni malunnarunnaarsaanermik inatsisimmik paasinninerup ilaani nassuiarneqarpoq taamaallaat sullissiviup imaluunniit inuup, aalajangernermik saammineqartoq aalajangernermik pineqartuussasoq nakkutilliinermi oqartussat peqquserlulluni malunnarunnaarsaarnermik inatsimmi aamma Kalaallit Nunaanni paasissutissat pillugit inatsimmi aalajangigaanni akilutinut atatillugu nassiussassani. Tamatuma kinguneranik sullissiviup inuulluunnit pisisartui periarfissaqanngillat peqataanermi inissisimanssamut, apeqqutaatinnagu soqutigisat suut pisisartup saammiviginerai suliami pineqartumi.

Peqataasoq periarfissaqarpoq naammagittaalliummik apuussissalluni nakkutilliisup aalajangernera pillugu, Erhvervsankenævnimut kingusinnerpaamk sapaatip akunneri 4-t qaangiutsinnagit, aalajangikkap pineqartumut nalunaarutigineraniit.

Allatigut innerussutigineqarput danskit peqquserlulluni malunnarunnaarsaaneq pillugu inatsisaanni §§ 75-imiit 77-imut imminnut oqaaseqaatiginnissutit.

Kapitali 14

*Iliuuserisanut kingunerititat*

Kapitali 14-ip imarai pillaatissiissutit peqqussutip naalakkiutaanik unioqqutitsinernut.

FATF-ip innersuussutaani nr. 35-mi aalajangersarneqarpoq pineqaatissiinermik aalajangersagaqartoq pineqaatissiissutinik sunniuteqartuartunik, naapertuuttunik aamma pinaveersimatitsunik sullissiviit aamma inuit unioqqutitsinerannut ilaatigut piumasaqaatinik pisisartut ilisimanissaannik aamma paasissutissat paaqqutarinissaannut tunngasunik. Pineqaatissiissutit atuutissapput sullissivinnut aamma sullissivinni pisortanut aamma sullissivinni ulluinnarni aqutsisunut.

Pineqaatissiissutitut aalajangersakkani periarfissaqarpoq sullissiviit aamma inuit akiliisissallugit inatsimmi piumasaqaatinik unioqqutitsinerinut. Aammattaaq periarfissaqarpoq, immikkut ilungersunartuni imaluunniit piaaraluni unioqqutitsinerni pineqaatissiissalluni Kalaallit Nunaanni pinerluttulerinermut inatsit malillugu.

Aammattaq innersussutigineqarput danskit peqquserlulluni malunnarunnaarsaaneq pillugu inatsisaanni §§ 78-imiit 80-imut immikkut oqaaseqaatiginnissutit.